
	诇诪讬 砖诪砖讬诐 注爪诪讜 讻砖讬专讬诐 专讘 讛讜谞讗 专诪讬 讻转讬讘 {转讛讬诇讬诐 拽诪讛-讬讝} 爪讚讬拽 讛' 讘讻诇 讚专讻讬讜 讜讻转讬讘 讜讞住讬讚 讘讻诇 诪注砖讬讜 讘转讞诇讛 爪讚讬拽 讜诇讘住讜祝 讞住讬讚 专讘讬 讗诇注讝专 专诪讬 讻转讬讘 {转讛讬诇讬诐 住讘-讬讙} 讜诇讱 讛' 讞住讚 讜讻转讬讘 讻讬 讗转讛 转砖诇诐 诇讗讬砖 讻诪注砖讛讜 讘转讞诇讛 讻讬 讗转讛 转砖诇诐 讻诪注砖讛讜 讜诇讘住讜祝 讜诇讱 讛' 讞住讚 讗讬诇驻讬 讜讗诪专讬 诇讛 讗讬诇驻讗 专诪讬 讻转讬讘 {砖诪讜转 诇讚-讜} 讜专讘 讞住讚 讜讻转讬讘 讜讗诪转 讘转讞诇讛 讜讗诪转 讜诇讘住讜祝 讜专讘 讞住讚 讜讬注讘讜专 讛' 注诇 驻谞讬讜 讜讬拽专讗 讗''专 讬讜讞谞谉 讗诇诪诇讗 诪拽专讗 讻转讜讘 讗讬 讗驻砖专 诇讗讜诪专讜 诪诇诪讚 砖谞转注讟祝 讛拽讘''讛 讻砖诇讬讞 爪讘讜专 讜讛专讗讛 诇讜 诇诪砖讛 住讚专 转驻诇讛 讗诪专 诇讜 讻诇 讝诪谉 砖讬砖专讗诇 讞讜讟讗讬谉 讬注砖讜 诇驻谞讬 讻住讚专 讛讝讛 讜讗谞讬 诪讜讞诇 诇讛诐 讛' 讛' 讗谞讬 讛讜讗 拽讜讚诐 砖讬讞讟讗 讛讗讚诐 讜讗谞讬 讛讜讗 诇讗讞专 砖讬讞讟讗 讛讗讚诐 讜讬注砖讛 转砖讜讘讛 讗诇 专讞讜诐 讜讞谞讜谉 讗诪专 专讘 讬讛讜讚讛 讘专讬转 讻专讜转讛 诇讬''讙 诪讚讜转 砖讗讬谞谉 讞讜讝专讜转 专讬拽诐 砖谞讗诪专 {砖诪讜转 诇讚-讬} 讛谞讛 讗谞讻讬 讻讜专转 讘专讬转 讗诪专 专' 讬讜讞谞谉 讙讚讜诇讛 转砖讜讘讛 砖诪拽专注转 讙讝专 讚讬谞讜 砖诇 讗讚诐 砖谞讗' {讬砖注讬讛 讜-讬} 讛砖诪谉 诇讘 讛注诐 讛讝讛 讜讗讝谞讬讜 讛讻讘讚 讜注讬谞讬讜 讛砖注 驻谉 讬专讗讛 讘注讬谞讬讜 讜讘讗讝谞讬讜 讬砖诪注 讜诇讘讘讜 讬讘讬谉 讜砖讘 讜专驻讗 诇讜 讗''诇 专讘 驻驻讗 诇讗讘讬讬 讜讚诇诪讗 诇驻谞讬 讙讝专 讚讬谉 讗''诇 讜专驻讗 诇讜 讻转讬讘 讗讬讝讛讜 讚讘专 砖爪专讬讱 专驻讜讗讛 讛讜讬 讗讜诪专 讝讛 讙讝专 讚讬谉 诪讬转讬讘讬 讛砖讘 讘讬谞转讬诐 诪讜讞诇讬谉 诇讜 诇讗 砖讘 讘讬谞转讬诐 讗驻讬诇讜 讛讘讬讗 讻诇 讗讬诇讬 谞讘讬讜转 砖讘注讜诇诐 讗讬谉 诪讜讞诇讬谉 诇讜 诇讗 拽砖讬讗 讛讗 讘讬讞讬讚 讛讗 讘爪讘讜专 诪讬转讬讘讬 {讚讘专讬诐 讬讗-讬讘} 注讬谞讬 讛' 讗诇讛讬讱 讘讛 注转讬诐 诇讟讜讘讛 注转讬诐 诇专注讛 注转讬诐 诇讟讜讘讛 讻讬爪讚 讛专讬 砖讛讬讜 讬砖专讗诇 专砖注讬诐 讙诪讜专讬谉 讘专讗砖 讛砖谞讛 讜驻住拽讜 诇讛诐 讙砖诪讬诐 诪讜注讟讬诐 诇住讜祝 讞讝专讜 讘讛谉 诇讛讜住讬祝 注诇讬讛谉 讗讬 讗驻砖专 砖讻讘专 谞讙讝专讛 讙讝专讛 讗诇讗 讛拽讘''讛 诪讜专讬讚谉 讘讝诪谞谉 注诇 讛讗专抓 讛爪专讬讻讛 诇讛谉 讛讻诇 诇驻讬 讛讗专抓 注转讬诐 诇专注讛 讻讬爪讚 讛专讬 砖讛讬讜 讬砖专讗诇 爪讚讬拽讬诐 讙诪讜专讬谉 讘专''讛 讜驻住拽讜 注诇讬讛谉 讙砖诪讬诐 诪专讜讘讬谉 诇住讜祝 讞讝专讜 讘讛谉 诇驻讞讜转 诪讛谉 讗讬 讗驻砖专 砖讻讘专 谞讙讝专讛 讙讝专讛 讗诇讗 讛拽讘''讛 诪讜专讬讚谉 砖诇讗 讘讝诪谞谉 注诇 讛讗专抓 砖讗讬谞讛 爪专讬讻讛 诇讛谉 诇讟讜讘讛 诪讬讛讗 诇讬拽专注讬讛 诇讙讝专 讚讬谞讬讬讛讜 讜诇讜住讬祝 诇讛讜 砖讗谞讬 讛转诐 讚讗驻砖专 讘讛讻讬 转''砖 {转讛讬诇讬诐 拽讝-讻讙} 讬讜专讚讬 讛讬诐 讘讗谞讬讜转 注讜砖讬 诪诇讗讻讛 讘诪讬诐 专讘讬诐 讛诪讛 专讗讜 诪注砖讬 讛' 讜讙讜' 讜讬讗诪专 讜讬注诪讚 专讜讞 住注专讛 讜转专讜诪诐 讙诇讬讜 讬讞讜讙讜 讜讬谞讜注讜 讻砖讻讜专 讜讙讜' 讜讬爪注拽讜 讗诇 讛' 讘爪专 诇讛诐 讜讙讜' 讬讜讚讜 诇讛' 讞住讚讜 讜讙讜' 注砖讛 诇讛谉 住讬诪谞讬讜转 讻讗讻讬谉 讜专拽讬谉 砖讘转讜专讛 诇讜诪专 诇讱 爪注拽讜 拽讜讚诐 讙讝专 讚讬谉 谞注谞讬谉 爪注拽讜 诇讗讞专 讙讝专 讚讬谉 讗讬谞谉 谞注谞讬谉 讛谞讬 谞诪讬 讻讬讞讬讚讬谉 讚诪讜 转''砖 砖讗诇讛 讘诇讜专讬讗 讛讙讬讜专转 讗转 专讘谉 讙诪诇讬讗诇 讻转讬讘 讘转讜专转讻诐 {讚讘专讬诐 讬-讬讝} 讗砖专 诇讗 讬砖讗 驻谞讬诐 讜讻转讬讘 {讘诪讚讘专 讜-讻讜} 讬砖讗 讛' 驻谞讬讜 讗诇讬讱 谞讟驻诇 诇讛 专讘讬 讬讜住讬 讛讻讛谉 讗诪专 诇讛 讗诪砖讜诇 诇讱 诪砖诇 诇诪讛 讛讚讘专 讚讜诪讛 诇讗讚诐 砖谞讜砖讛 讘讞讘讬专讜 诪谞讛 讜拽讘注 诇讜 讝诪谉 讘驻谞讬 讛诪诇讱 讜谞砖讘注 诇讜 讘讞讬讬 讛诪诇讱 讛讙讬注 讝诪谉 讜诇讗 驻专注讜 讘讗 诇驻讬讬住 讗转 讛诪诇讱 讜讗诪专 诇讜 注诇讘讜谞讬 诪讞讜诇 诇讱 诇讱 讜驻讬讬住 讗转 讞讘讬专讱 讛讻讗 谞诪讬 讻讗谉 讘注讘讬专讜转 砖讘讬谉 讗讚诐 诇诪拽讜诐 讻讗谉 讘注讘讬专讜转 砖讘讬谉 讗讚诐 诇讞讘讬专讜 注讚 砖讘讗 专''注 讜诇讬诪讚





专砖"讬





	诇诪讬 砖诪砖讬诐 注爪诪讜 讻砖讬专讬诐: 爪讚讬拽. 讘诪砖驻讟 讗诪转: 讞住讬讚. 谞讻谞住 诇驻谞讬诐 诪谉 讛砖讜专讛: 讜诇讘住讜祝. 讻砖专讜讗讛 砖讗讬谉 讛注讜诇诐 诪转拽讬讬诐 讘讚讬谉: 讛' 讛'. 诪讚转 专讞诪讬诐 讗谞讬 诪专讞诐 拽讜讚诐 砖讬讞讟讗 讜讗谞讬 诪专讞诐 讗讞专 砖讬讞讟讗 讗诐 讬砖讜讘: 讘专讬转 讻专讜转讛 诇砖诇砖 注砖专讛 诪讚讜转. 讛诇诇讜 砖讗诐 讬讝讻讬专讜诐 讬砖专讗诇 讘转驻诇转 转注谞讬转诐 讗讬谞谉 讞讜讝专讜转 专讬拽诐: 讛谞讛 讗谞讻讬 讻讜专转 讘专讬转. 注诇 讛讗诪讜专 诇诪注诇讛: 讘讬谞转讬诐. 讘讬谉 专讗砖 讛砖谞讛 诇讬讜诐 讛讻驻讜专讬诐: 注转讬诐 诇讟讜讘讛 讻讜'. 驻注诪讬诐 砖讛注转讬诐 讛谞转讜谞讬诐 诇住讜祝 讛砖谞讛 诇讟讜讘讛 讛讬讗 诇讛拽诇 注诇讬讛 诪谉 讛驻讜专注谞讜转 讛谞讙讝专 注诇讬讛 讘专''讛: 讜驻注诪讬诐 砖讛讜讗 诇专注讛. 诇驻讞讜转 诪谉 讛讟讜讘讛 砖驻住拽讜 诇讛: 注诇 讛讗专抓 砖爪专讬讻讛 诇讛诐. 注诇 讛砖讚讜转 讜注诇 讛讻专诪讬诐 讜注诇 讛讙谞讜转: 砖诇讗 讘讝诪谞谉. 诇驻谞讬 讛讝专讬注讛: 讜注诇 讛讗专抓 砖讗讬谞讛 爪专讬讻讛 诇讛诐. 讘讬注专讜转 讜讘诪讚讘专讜转: 住讬诪谞讬讜转. 讘讬谉 驻住讜拽 诇驻住讜拽 讬砖 住讬诪谞讬谉 讛驻讜讻讬谉 讻讝讛 (爪讬讜专): 讗讻讬谉 讜专拽讬谉. 讘讗讬谉 诇讚专砖讛 诇诪注讟 讗转 讛讚讬讘讜专 讻讗讻讬谉 讜专拽讬谉 砖讛谉 诪讬注讜讟讬谉 诇讜诪专 诇讗 讘讻诇 砖注讛 砖讬爪注拽讜 讗诇 讛' 讘爪专 诇讛诐 讬讜爪讬讗诐 诪诪爪讜拽讜转讬讛诐 讗诇讗 讗诐 讻谉 爪注拽讜 拽讜讚诐 讙讝专 讚讬谉:





转讜住驻讜转





	讘转讞诇讛 讻讬 讗转讛 转砖诇诐. 讜讛讻讬 拽讗诪专 拽专讗 讜诇讱 讛' 讛讞住讚 诇讬讻谞住 诇驻谞讬诐 诪砖讜专转 讛讚讬谉 讻砖讗转讛 专讜讗讛 砖讗讬谉 讛注讜诇诐 诪转拽讬讬诐 讻砖转砖诇诐 诇讗讬砖 讻诪注砖讛讜: 砖诇砖 注砖专讛 诪讚讜转. 讗讜诪专 专讘讬谞讜 转诐 讚砖谞讬 砖诪讜转 讛专讗砖讜谞讬诐 讛诐 砖谞讬 诪讚讜转. 讻讚讗诪专讬谞谉 讛讻讗 讗谞讬 讛' 拽讜讚诐 砖讬讞讟讗 诇专讞诐 注诇讬讜 讜讗谞讬 诪专讞诐 诇讗讞专 砖讬讞讟讗 讗诐 讬砖讜讘 讛' 诪讚转 专讞诪讬诐 讛讜讗 讜诇讗 讻讗诇讛讬诐 砖讛讜讗 诪讚转 讛讚讬谉 注讜谉 讜驻砖注 讜讞讟讗讛 讜谞拽讛 讛诐 谞诪谞讬诐 讘讚' 讻讚讗讬转' 讘讬讜诪讗 讘驻' 砖谞讬 砖注讬专讬诐 (讚祝 诇讜: 讜砖诐) 讚注讜谞讜转 讗诇讜 讝讚讜谞讜转 驻砖注讬诐 讗诇讜 讛诪专讚讬诐 讜讞讟讗讜转 讗诇讜 讛砖讙讙讜转 讜讘诪讙诇转 住转专讬诐 讚专讘讬谞讜 谞住讬诐 讗讬谉 诪讜谞讛 砖诐 讛专讗砖讜谉 砖讬砖 驻住讬拽 讘讬谉 讛砖诪讜转 诪砖讜诐 讚讛讻讬 拽讗诪专 拽专讗 讛拽讘''讛 砖砖诪讜 讛' 拽专讗 讛' 专讞讜诐 讜讞谞讜谉 讜谞讜爪专 讞住讚 诇讗诇驻讬诐 诪讜谞讛 讘砖转讬 诪讚讜转 讚谞讜爪专 讞住讚 讛讬讬谞讜 诪讚讛 讗讞转 诇讗诇驻讬诐 诪讚讛 讗讞专转 砖诪讚讛 讟讜讘讛 诪专讜讘讛 讞诪砖 诪讗讜转 注诇 诪讚转 驻讜专注谞讜转 讚讛转诐 讻转讬讘 注诇 专讘注讬诐 讜讛讻讗 讻转讬讘 诇讗诇驻讬诐: 讜砖讘 讜专驻讗 诇讜. 住诇讬讞转 讛注讜谉 拽专讗 专驻讜讗讛 讻讚讗讬转讗 驻专拽 砖谞讬 讚诪讙讬诇讛 (讚祝 讬讝:): 讗砖专 诇讗 讬砖讗 驻谞讬诐. 驻砖讟讬讛 讚拽专讗 讗驻谞讬 讗讚诐 拽讗讬 砖讗讬谉 谞讜砖讗 驻谞讬诐 讘砖讘讬诇 讙讚讜诇转讜 讜注讜砖专讜 讗讜 讘讗讚诐 讝拽谉 讜谞砖讜讗 驻谞讬诐 讻讚讻转讬讘 (讚讘专讬诐 讻讞) 讗砖专 诇讗 讬砖讗 驻谞讬诐 诇讝拽谉 讗讘诇 讬砖讗 讛' 驻谞讬讜 讗诇讬讱 讗驻谞讬 砖讻讬谞讛 拽讗讬 砖讬专讗讛 诇讱 驻谞讬诐 砖讜讞拽讜转 讜诇讗 驻谞讬诐 砖诇 讻注住 讜讛讗 讚诇讗 驻专讬讱 讛讻讗 诪讚讻转讬' (讗讬讜讘 诪讘) 讜讬砖讗 讛' 讗转 驻谞讬 讗讬讜讘 讜讻转讬讘 (砖诐) 讻讬 讗诐 驻谞讬讜 讗砖讗 诪砖讜诐 讚讛转诐 [讞住] 讘砖讘讬诇 爪讚拽讜: [注讬' 转讜住' 谞讚讛 注: 讚''讛 讻转讜讘 讜讻讜' 讛谞讬讞讜 讘拽讜砖讬讗]





专讘讬谞讜 讞谞谞讗诇

诇诪讬 砖诪砖讬诐 注爪诪讜 讻砖讬专讬讬诐 讻诪讜 讗讚诐 谞讜驻诇 讜诇讗 讻注讬拽专. 



专讘 讛讜谞讗 讞诇砖. 讜讗诪专 专讘 驻驻讗 爪讘讬转讜 诇讬讛 讝讜讜讚转讗 讻诇讜诪专 转讻讬谞讜 诇讜 转讻专讬讻讬谉. 诇住讜祝 谞转专驻讗 讜讛讜讛 专讘 驻驻讗 诪讬讻住讬祝 诇专讗讜转讜 诪驻谞讬 砖讛讝讻讬专 注诇讬讜 爪讜专讻讬 讛诪转讬诐. 讗"诇 讗讬谉 讛讻讬 讛讜讜. 讻诇讜诪专 讞砖讜讘 诇诪讬转讛 讛讬讬转讬 诪讬讛讜 讘拽砖转讬 专讞诪讬诐 讜谞讗诪专 诪诇驻谞讬 讛拽讘"讛 诇诪诇讗讱 讛诪讜转 讘砖讘讬诇 讝讜 讛讜住驻谞讜 诇讜 砖谞讬诐 诇讞讬讜转 讻讬讜谉 砖讛讜讗 诪注讘讬专 讘诪讚讜转讬讜 讜讝讜 诪诪讚讜转 讛讘讜专讗 砖讙讝专 讙讝专讛 注诇 讛讗讚诐 讜讗诐 讬砖讜讘 诪专注转讜 讜讬注砖讛 转砖讜讘讛 砖诇讬诪讛 讛拽讘"讛 诪拽讘诇讜 讜诪讘讟诇 讛讙讝专讛 讜讗讬谞讜 注讜诪讚 注诇 诪讚讜转讬讜 讗祝 讗转讛 转注砖讛 讻讱. 



讜讬注讘讜专 讛' 注诇 驻谞讬讜 讜讬拽专讗 讛' 讛' 讗诇 专讞讜诐 讜讞谞讜谉 讜讙讜' 讗"专 讬讜讞谞谉 讗诇诪诇讗 诪拽专讗 讻转讜讘 讗讬 讗驻砖专 诇讗讜诪专讜. 诪诇诪讚 砖谞转注讟祝 讛拽讘"讛. 驻讬' 爪讜讛 诇诪诇讗讱 诇讛转注讟祝 讻砖"抓 讛讬讜专讚 诇驻谞讬 讛转讬讘讛 讜讛专讗讛讜 诇诪砖讛 讜讗"诇 讻"讝 砖讬砖专讗诇 讞讜讟讗讬诐 诇驻谞讬 注砖讛 诇驻谞讬 讻住讚专 讛讝讛. 讜讗谞讬 诪讜讞诇 诇讛诐. 讛' 讛' 讗谞讬 讛讜讗 拽讜讚诐 砖讬讞讟讗 讛讗讚诐 砖讻转讜讘 讘讜 讘住驻专 讞讬讬诐. 讜讗谞讬 讛' 诇讗讞专 砖讬讞讟讗 讛讗讚诐 讜讬砖讜讘 讘转砖讜讘讛 砖诪拽讘诇讜 讻讗诇讜 诇讗 讞讟讗. 讘专讬转 讻专讜转讛 诇讬"讙 诪讚讜转 砖讗讬谞讛 讞讜讝专转 专讬拽诐 砖谞讗诪专 讛谞讛 讗谞讻讬 讻讜专转 讘专讬转 讜讙讜'. 讗"专 讬讜讞谞谉 讙讚讜诇讛 转砖讜讘讛 砖诪拽专注转 讙讝专 讚讬谞讜 砖诇 讗讚诐 砖谞讗诪专 讜砖讘 讜专驻讗 诇讜. 讗讬讝讛讜 讚讘专 砖爪专讬讱 专驻讜讗讛 讛讜讬 讗讜诪专 讝讛 讙讝专 讚讬谉. 诪讬转讬讘讬 讛砖讘 讘讬谞转讬诐 诪讜讞诇讬谉 诇讜 讻讜'. 驻讬' 诪讬 砖讗讬谞讜 诇讗 讝讻讗讬 讜诇讗 专砖注 讗诇讗 讘讬谞讜谞讬 讗诐 砖讘 讘讬谉 专"讛 诇讬讜讛"讻 拽讜讚诐 砖讬讞转诐 讙讝专 讚讬谞讜 诪讜讞诇讬谉 诇讜 讗讘诇 讗诐 砖讘 诇讗讞专 讙讝专 讚讬谉 讗讬谉 诪讜讞诇讬谉 诇讜. 讜驻专讬拽 专' 讬讜讞谞谉 讛讗 讘讬讞讬讚 讜讻讬 拽讗诪讬谞讗 讗谞讗 砖讛转砖讜讘讛 诪拽专注转 讛讙讝专 讚讬谉 砖诇 爪讘讜专. 诪讬转讬讘讬 转诪讬讚 注讬谞讬 讛' 讗诇讛讬讱 讘讛 注转讬诐 诇讟讜讘讛 注转讬诐 诇专注讛. 讻讬爪讚 讛专讬 砖讛讬讜 讬砖专讗诇 专砖注讬诐 讙诪讜专讬诐 讻讜'. 讛谞讛 爪讘讜专 讜诇讗 诪拽专注 讙讝"讚. 讜驻专讬拽 砖谞讬 讛转诐 诇讙讘讬 讙砖诪讬诐 讚讗驻砖专 讘讛讻讬. 转"砖 讬讜专讚讬 讛讬诐 讘讗谞讬讜转 讜讙讜' 讜讬爪注拽讜 讗诇 讛' 讘爪专 诇讛诐 讜讙讜'. 



注砖讛 诇讛诐 讛拽讘"讛 住讬诪谞讬讜转 讻讗讻讬谉 讜专拽讬谉 砖讘转讜专讛. 驻讬' 讗讻讬谉 讜专拽讬谉 诪讬注讜讟讬谉 谞讬谞讛讜 讻讙讜谉 讗讱 驻讚讛 转驻讚讛 讻诇讜诪专 诪讬注讟 讘讻讜专 讘讛诪讛 讟讛讜专讛 诪驻讚讬讜谉. 讜讻谉 谞诪讬 专拽 拽讚砖讬讱 讗砖专 讬讛讬讜 诇讱 讜谞讚专讬讱 诪讬注讟 讘注诇讬 诪讜诪讬谉 讛讻讬 谞诪讬 注砖讛 讘住驻专 转讛诇讬诐 谞讜谞讬谉 讛驻讜讻讬谉 讻讚讬谉 讗讱 讜专拽 爪注拽讜 拽讜讚诐 讙讝"讚 讬注谞讜 诪讬注讜讟讬 讛住讬诪谞讬讜转 讛诇诇讜 讻讬 讗驻讬诇讜 讝注拽讜 讻诪讛 诇讗讞专 讙讝专 讚讬谉 讗讬谉 谞注谞讬谉 讜讚讜诪讛 讻诪讜 砖讗诪专 讜讬爪注拽讜 讗诇 讛' 讘爪专 诇讛诐 诪诪爪讜拽讜转讬讛诐 讬讜砖讬注诐 诇驻谞讬 讙讝专 讚讬谉. 讗讱 讗诐 爪注拽讜 诇讗讞专 讙讝"讚 讗讬谞讜 诪讜砖讬注谉. 谞诪爪讗 住讬诪谞讬讜转 讛诇诇讜 诪诇诪讚讬谉 诪讬注讟 讻讗讻讬谉 讜专拽讬谉 砖讘转讜专讛 砖诪诪注讟讬谉. 



诇讗讞专 讙讝专 讚讬谉 讗讬谉 谞注谞讬谉.





专讬讟讘"讗

诪诇诪讚 砖谞转注讟祝 讛拽讘状讛. 驻讬壮 砖谞专讗讛 讻谉 诇诪砖讛 讘诪专讗讛 讛谞讘讜讗讛 (讜诪驻专砖) [讜诪驻专砖讬] 讚讘谞谉 讚诇讬砖谞讗 讚讜讬注讘讜专 讚专砖讬壮 讻砖状抓 讛注讜讘专 诇驻谞讬 讛转讬讘讛:



注砖讛 诇讛诐 住讬诪谞讬讜转 讻讗讻讬谉 讜专拽讬谉 砖讘转讜专讛. 讻讬 讘讬谉 驻住讜拽 诇驻住讜拽 讬砖 谞讜谞讬谉 讛驻讜讻讬谉 诇讚专讜砖 住讬诪谞讬讜转 讗诇讜 诇诪讬注讜讟讬谉 砖诇讗 讻诇 砖注讛 砖爪讜注拽讬谉 谞注谞讬谉 讗诇讗 拽讜讚诐 讙讝专 讚讬谉 讜诇讗 诪爪讬谞讜 住讬诪谞讬讜转 讗诇讜 讘讻诇 讛讻转讜讘讬诐 砖诇谞讜 讜讛讬讬谞讜 诪砖讜诐 讚拽讬讬状诇 讻专壮 讬爪讞拽 讚讗诪专 讙讝专 讚讬谉 讚讬讞讬讚 诪拽专注:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讬"讙 诪讚讜转 讻讜' 诪砖讜诐 讚讛"拽 拽专讗 讛拽讘"讛 讻讜' 讚讛转诐 讻转讬讘 注诇 专讘注讬诐 讜讛讻讗 讻转讬讘 诇讗诇驻讬诐 注讻"诇:


讘讚"讛 讗砖专 诇讗 讬砖讗 驻谞讬诐 驻砖讟讬讛 讚拽专讗 讗驻谞讬 讗讚诐 讻讜' 诪砖讜诐 讚讛转诐 讞住 讘砖讘讬诇 爪讚拽讜 注讻"诇 讻爪"诇:


讘讛讙讛"讛 讛诪转讞诇转 讜讛讻讬 讻讜' 砖讘注诇 讻讞 讬砖 诇讜 讻讜' 讗注"驻 砖讗讬谞讜 讛讙讜谉 讗专讱 讻讜' 讜讘讬专讜砖诇诪讬 诪转专讙诪讬谉 诪专讞讬拽 专讙讝 砖讛讜讗 讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

砖诪砖讬诐 注爪诪讜 讻砖讬专讬讬诐. 讘驻专拽 讞诇拽 驻专砖"讬 砖讬专讬诐 砖讗讬谉 谞讞砖讘讬谉 讻讱 讗讬谞讜 讞砖讜讘 讜讗讬谞讜 诪转讙讗讛 注讬讬谉 砖诐 讘讞讬讚讜砖讬谞讜:


讘转讞诇讛 讻讬 讗转讛 转砖诇诐 讙讜' 诇讘住讜祝 讜诇讱 讛' 讜讙讜'. 诇驻讬 讚讘专讬 讛讬专讜砖诇诪讬 砖讻转讘谞讜 诇注讬诇 谞专讗讛 诇驻专砖 讚讛"拽 拽专讗 诇讱 讛' 讞住讚 讘讬砖 诇讗讚诐 诪讞爪讛 注讜谞讜转 讜诪讞爪讛 讝讻讬讜转 诇讱 讛' 讞住讚 诪讚讬讚讱 诇讬转谉 讘讻祝 讛讝讻讬讜转 砖讬讻专讬注讜 讜讗讬诪转讬 讻讬 讗转讛 讘讗转 讘转讞诇讛 诇砖诇诐 诇讗讬砖 讻诪注砖讛讜 讜诇讬转 诇讬讛 诇讗讚诐 诪讚讬讚讬讛 砖讬讻专讬注讜 讛讝讻讬讜转 讜讻谉 讬"诇 讙讘讬 讘转讞诇讛 讜讗诪转 讜讻讜' 讚讛讬讬谞讜 讻砖讘讗 讗讚诐 诇讚讬谉 讗诪转 讜诇讬转 诇讬讛 诪讚讬讚讬讛 诇讛讻专讬注 讜诇讘住讜祝 讜专讘 讞住讚 砖讛拽讘"讛 诪专讘讛 讞住讚 诪砖诇讜 讘讻祝 讝讻讬讜转 砖讬讻专讬注讜 讛讝讻讬讜转 讗转 讛注讜谞讜转 讜诇讛讻讬 诪讬讬转讬 讻诇 讛谞讬 讚专砖讜转 讛讻讗 讚诪砖转注讬 讚讜诪讬' 诪讬诪专讗 讚专"讗 讚注"讬 讝讻讬讜转 讚讬讚讬讛 砖诇 讛拽讘"讛 诪讻专讬注 诇讝讻讜转:


讗诇诪诇讗 诪拽专讗 讻转讜讘 讗"讗 诇讗讜诪专讜 讻讜' 讜诇讗 谞讗诪专 诪拽专讗 讗诇讗 讻讚讬 诇砖讘专 讗转 讛讗讜讝谉 砖讻谉 讛讬讛 谞专讗讛 诇诪砖讛 讘谞讘讜讗讛 讻讗诇讜 讛拽讘"讛 诪转注讟祝 讻砖"抓 讜讛讬讬谞讜 讜讬注讘讜专 讜讙讜' 讻砖"抓 讛诪注讘讬专 讟诇讬转讜 注诇 驻谞讬讜 讜拽讜专讗 讻住讚专 讛讝讛 注砖讛 讛拽讘"讛 诇讛讜专讜转 砖讻谉 讬注砖讜 讻诇 讝诪谉 讻讜' 讜讘住驻专 讬砖谉 诪讞讻诪转 讛诪拽讜讘诇讬诐 诪爪讗转讬 讜讝"诇 谞转注讟祝 讛拽讘"讛 讘讗讜转讜 讟诇讬转 诇讘谞讛 砖谞转注讟祝 讘讘专讬讬转讜 砖诇 注讜诇诐 砖注诇讬讜 谞讗诪专 注讜讟讛 讗讜专 讻砖诇诪讛 砖诪讘讛讬拽 诪住讜祝 注讜诇诐 讜注讚 住讜驻讜 讻讜' 讜讛讗专讬讱 讘住讜讚 讛注谞讬谉:


讛' 讛' 讗谞讬 讛讜讗 拽讜讚诐 砖讬讞讟讗 讜讻讜'. 讚讙诐 拽讜讚诐 砖讬讞讟讗 爪专讬讱 专讞诪讬诐 砖诇讗 谞讘专讗 讛注讜诇诐 讗诇讗 注"讬 砖砖讬转祝 讛拽讘"讛 讛专讞诪讬诐 讻诪"砖 讘讬讜诐 讘专讜讗 讛' 讗诇讛讬诐 讜讗谞讬 讛讜讗 砖讬讜注讬诇 讛转砖讜讘讛 诇讗讚诐 讙诐 讗讞专 砖讬讞讟讗 诇专讞诐 注诇讬讜:


讘专讬转 讻专讜转讛 诇讬"讙 讻讜' 诪住驻专 讬"讙 诪讚讜转 讬砖 讘讜 讚注讜转 讞诇讜拽讜转 注讬讬谉 讘专讬"祝 讜讘转讜住' 讜讘讛讙讛"讛 砖诐 讚专讱 讗讞专 讜讗讬谉 诇讬 注住拽 讘谞住转专讜转 诇讛讗专讬讱:


砖谞讗诪专 讛谞讛 讗谞讻讬 讻讜专转 讘专讬转 讜讙讜'. 诇驻讬 驻砖讜讟讜 拽讗讬 讻讜专转 讘专讬转 注诇 砖讘拽砖 诪砖讛 讜谞驻诇讬谞讜 讗谞讬 讜注诪讱 讜讙讜' 讜讛讚专砖 讚讛讻讗 诪砖诪注 诇讬讛 讟驻讬 讚拽讗讬 讗砖诇砖 注砖专讛 诪讚讜转 讚住诪讜讱 诇讬讛 诇注讬诇 诪讬谞讬讛:


讙讚讜诇讛 转砖讜讘讛 砖诪拽专注转 讙讝专 讚讬谞讜 讻讜' 专讘讬 讬爪讞拽 讞砖讬讘 诇注讬诇 讚' 讚讘专讬诐 诪拽专注讬谉 讙讝专 讚讬谞讜 讻讜' 讜砖讬谞讜讬 诪注砖讛 讜讛讬讬谞讜 转砖讜讘讛 讜讗讬谞讜 谞专讗讛 讚专' 讬讜讞谞谉 讛讻讗 驻诇讬讙 讗讚诇注讬诇 讗诇讗 讚谞驻拽讗 诇讬讛 讛转砖讜讘讛 诪讛讗讬 拽专讗 讚讜砖讘 讜专驻讗 诇讜 讜专驻讜讗讛 讚讛讻讗 讛讬讬谞讜 住诇讬讞转 注讜谉 讻诪"砖 讛转讜住' 讚讛讻讬 讗讬转讗 讘诪住讻转 诪讙讬诇讛 讜讻讬谞讛 讛住诇讬讞讛 注"砖 专驻讜讗讛 讻诪驻讜专砖 讘讚讘专讬 讛专诪讘"诐 讘讞' 驻专拽讬诐 驻"讙 讚讬砖 诇谞驻砖 讘专讬讗讜转 讜讞讜诇讬 讻诪讜 砖讬砖 诇讙讜祝 讘专讬讗讜转 讜讞讜诇讬 讻讜' 注"砖 讘讗讜专讱:


讗驻讬诇讜 讛讘讬讗 讻诇 讗讬诇讬 讻讜'. 专"诇 注诐 讛转砖讜讘讛 讚砖讜诐 拽专讘谉 讗讬谞讜 诪讻驻专 讗诇讗 注诐 讛转砖讜讘讛 讻讚讗诪专讬' 驻' 讬讜讛"讻 讜讗"讛 讛砖讘 讚讜拽讗 讘谞转讬诐 讘讬谉 专"讛 讜讬讜讛"讻 拽讜讚诐 讞转讬诪转 讛讙讝专讛 砖讘讬讜讛"讻: 注转讬诐 诇讟讜讘讛 讻讜'. 诪住讬驻讬讛 讚讛讗讬 拽专讗 讚讻转讬讘 诪专讗砖讬转 讛砖谞讛 讜注讚 讗讞专讬转 讛砖谞讛 谞讬诇祝 讚诪转砖专讬 讘专"讛 谞讬讚讜谉 诪讛 讬讛讗 讘住讜驻讛 讻讚讗诪专讬谞谉 诇注讬诇 讜讛讬讬谞讜 转讞诇转 讙讝专 讚讬谉 砖讘专"讛 诪讬讛讜 诪砖诪注 谞诪讬 讚讘讻诇 讛砖谞讛 讬砖 注转讬诐 谞转讜谞讬诐 诇讟讜讘讛 诇讛拽诇 诪谉 讛驻讜专注谞讜转 讛谞讙讝专 讻讘专 讘专"讛 讜讘讬讜讛"讻 讻驻专砖"讬:


诇讛讜住讬祝 诇讛谉 讗"讗 讻讜'. 讘讬专讜砖诇诪讬 诪驻专砖 讘讗讜专讱 讜诪住讬拽 讜诪驻讬拽 诇讬讛 诪拽专讗 讚讻转讬讘 转诇诪讬讛 专讜讛 谞讞转 讙讚讜讚讬讛 讜讙讜' 爪诪讞讛 转讘专讱 讜讙讘讬 诇驻讞讜转 诪讛谉 讗"讗 讻讜' 讗诇讗 讛拽讘"讛 诪讜专讬讚谉 砖诇讗 讘讝诪谞谉 注诇 讛讗专抓 砖讗讬谞讛 讻讜' 诪讬讬转讬 诇讬讛 诪拽专讗 讚讻转讬讘 诇讛诪讟讬专 注诇 讗专抓 诇讗 讗讬砖 诪讚讘专 诇讗 讗讚诐 讘讜:


注砖讛 诇讛诐 住讬诪谞讬讜转 讻讗讻讬谉 讜专拽讬谉 讻讜'. 讘驻专拽 讻诇 讻转讘讬 讗诪专讬谞谉 讻讛"讙 讘驻住讜拽 讜讬讛讬 讘谞住讜注 砖注砖讛 诇讛 住讬诪谞讬讜转 诇诪注诇讛 讜诇诪讟讛 诇讜诪专 砖讗讬谉 讝讛 诪拽讜诪讛 讻讜' 讜砖诐 驻讬专砖讜 讛住讬诪谞讬谉 讻注讬谉 谞讜谞讬"谉 讛驻讜讻讬谉 讻诪驻讜专砖 砖诐 讗讘诇 住讬诪谞讬讜转 讚讛讻讗 讗讬谞讜 诪驻讜专砖 诪讛 讛诐 讜专讗讬转讬 讘住驻专 注专讜讱 讘注专讱 讗讱 讜讝"诇 讛"谞 注砖讛 讘转讛诇讬诐 谞讜谞讬"谉 讛驻讜讻讬谉 讻讚讬谉 讗讱 讜专拽 注讻"诇 谞专讗讛 砖谞转讻讜讜谉 讘住讬诪谞讬讜转 讚讛讻讗 砖讘住驻专 转讛诇讬诐 讗讘诇 诇讗 讬讚注谞讗 诪讗讬 诪砖诪注 讚谞讜谞讬"谉 讛讛驻讜讻讬谉 讻讗讻讬谉 讜专拽讬谉 砖讛谉 诪讬注讜讟讬谉 讜讬"诇 讚讛驻住拽 谞讜谞讬"谉 诪讜专讛 注诇 诪讬注讜讟 注谞讬谉 讜诪砖诪注讜 讚讜讬爪注拽讜 讜讙讜' 讜诪诪爪讜拽讜转讬讛诐 讬讜爪讬讗诐 讗讬谞讜 专拽 拽讜讚诐 讙讝专 讚讬谉 讗讘诇 诇讗讞专 讙讝专 讚讬谉 诇讗 讬讜注讬诇 爪注拽讛 讜讛"谞 讛转诐 讻注讬谉 讝讛 谞讜谞讬"谉 讛驻讜讻讬谉 诪讜专讛 诇诪注讟 诪拽讜诪讛 砖诇 驻' 讜讬讛讬 讘谞住讜注 讚讗讬谞讛 砖讬讬讱 砖诐 专拽 讘诪拽讜诐 讗讞专 讜讬砖 诇讚拽讚拽 讚讘讛讗讬 驻专砖转讗 诇注讬诇 诪讬谞讬讛 讙讘讬 讛讜诇讻讬 诪讚讘专讬讜转 讜讘讬讜爪讗讬 诪讘讬转 讛讗住讜专讬诐 讜讘讞讜诇讛 砖谞转专驻讗 讻转讬讘 谞诪讬 讜讬爪注拽讜 讗诇 讛' 讜讙讜' 讗诪讗讬 诇讗 谞注砖讛 讘讛诐 住讬诪谞讬讜转 讜讗诐 谞注砖讛 讙诐 讘讛诐 住讬诪谞讬讜转 讗诪讗讬 谞拽讟 讛讻讗 讘讛讱 讘专讬讬转讗 讘讬讜专讚讬 讛讬诐 讜诇讗 谞拽讟 讛谞讱 讚诇注讬诇 诪讬谞讬讛 讘讛讱 驻专砖转讗 讜诇驻讬 讛诪住拽谞讗 讚讬讜专讚讬 讛讬诐 讻讬讞讬讚讬诐 讚诪讜 谞讬讞讗 拽爪转 讚讗驻砖专 讚讛谞讱 讚诇注讬诇 诇讗讜 讻讬讞讬讚讬谉 讚诪讜 讗诇讗 讘专讘讬诐 讜诇讛讻讬 诇讗 讘讗 讘讛讜 住讬诪谞讬讜转 诇诪注讟 诪砖讜诐 讚诇讗讞专 讙讝专 讚讬谉 谞诪讬 谞注谞讬谉 讘爪注拽讛 讜讚讜"拽:


讻转讬讘 讗砖专 诇讗 讬砖讗 驻谞讬诐 讻讜'. 注讬讬谉 讘讝讛 讘转讜住' 讛讻讗 砖讛诐 讛讜诇讻讬诐 拽爪转 讘讚专讱 砖讻转讘谞讜 讘驻' 讛转讬谞讜拽讜转 讘讞讬讚讜砖讬谞讜 注诇 讚讘专讬 讛转讜住' 砖诐 注讬' 砖诐:


讻讗谉 讘注讘讬专讜转 砖讘讬谉 讗讚诐 诇诪拽讜诐 讻讜'. 讜讛砖转讗 讬砖 诇驻专砖 讗砖专 诇讗 讬砖讗 驻谞讬诐 讗驻谞讬 讗讚诐 砖讛讜讗 驻砖讟讬讛 讚拽专讗 讻诪"砖 讛转讜住' 讚讘注讘讬专讜转 砖讘讬谉 讗讚诐 诇诪拽讜诐 讻转讬讘 讬砖讗 讛' 驻谞讬讜 讚讛讬讬谞讜 驻谞讬讜 砖诇 砖讻讬谞讛 讗讘诇 讘注讘讬专讜转 砖讘讬谉 讗讚诐 诇讞讘讬专讜 诇讗 讬砖讗 驻谞讬诐 砖诇 讗讚诐 讞讘讬专讜 注讚 砖讞讘讬专讜 谞讜砖讗 诇讜 驻谞讬讜 讜诪讜讞诇 诇讜:





专砖"砖

讙诪专讗 讛' 讛' 讗谞讬 讛讜讗 拽讜讚诐 砖讬讞讟讗 讛讗讚诐. 注讬' 讘专讗"砖 讜讞"讗. 讜注讬' 讘诪"专 谞砖讗 专"驻 讬讘 讘讬讗讜专 谞讻讜谉:



讙诪' 砖诐 注转讬诐 诇讟讜讘讛 讻讜'. 谞"诇 讚专"诇 诪讛 砖讛砖讙讞转 讛砖讬"转 注诇讬讛 讻诇 讛砖谞讛 讗祝 砖讻讘专 谞讬讚讜谞讛 诪专"讛 讬砖 注转 砖讛讜讗 诇讟讜讘讛 讜讬砖 注转 砖讛讜讗 诇专注讛 讜讻讚诪住讬拽 讜诪驻专砖"讬 诇讗 谞专讗讛 讻谉:





讘谉 讬讛讜讬讚注

"诇执砖讈职讗值专执讬转 谞址讞植诇指转讜止" 讜职诇止讗 诇职讻指诇 谞址讞植诇指转讜止. 诇职诪执讬 砖讈侄诪旨值砖讉执讬诐 注址爪职诪讜止 讻旨职砖讈执讬专址讬执诐. 谞专讗讛 诇讬 讘住"讚 注诇 驻讬 诪讛 砖讻转讘 诪讛专"讬 诪讚讜讘谞讗 [专' 讬注拽讘 拽专讗谞抓] 讝"诇, 讬砖 注讜讘专 注诇 驻砖注 讞讘讬专讜 砖讞讟讗 诇讜 讘讚讘专讬诐 诪驻谞讬 砖讬讛讬讛 诇讜 讟讜讘讛 讘讝讛 讻讚讬 砖讬讛讬讛 讛拽讘"讛 诪注讘讬专 诇讜 注诇 驻砖注讬讜 诪讚讛 讻谞讙讚 诪讚讛, 讜讬砖 砖注讜讘专 注诇 驻砖注 讞讘讬专讜 砖讞讟讗 诇讜 讘讚讘专讬 讘讝讬讜谉 诪驻谞讬 讛注谞讜讛 砖诇讜 砖讛讜讗 谞讘讝讛 讜谞诪讗住 讘注讬谞讬 注爪诪讜, 讜诇讻谉 诇讗 讬讞砖讜讘 讚讘专讬诐 讗诇讜 砖讚讘专 讞讘讬专讜 讘注讚讜 诇讘讝讬讜谉, 讜讻诪讜 砖谞讗诪专 (转讛诇讬诐 讟讜, 讚) 谞执讘职讝侄讛 诪讗讞专讬诐 讘讚讘专讬诐 讛谞讛 讘职旨注值讬谞指讬讜, 专讜爪讛 诇讜诪专 讘注讬谞讬 注爪诪讜 讛讜讗 谞执诪职讗指住 讬讜转专 诪谉 讛讘讝讬讜谉 砖讘讬讝讜讛讜, 讜诇讻谉 讗讬谞讜 诪拽驻讬讚 注诇 诪讛 砖讞讟讗 诇讜 讞讘讬专讜 讘讚讘专讬诐 注讚 讻讗谉 讚讘专讬讜, 讬注讜讬谉 砖诐.
讜讻讗谉 讘讗 专讘讬 讗讞讗 讘专 讞谞讬谞讗 诇驻专砖 诪讛 砖谞讗诪专 砖讬注讘讬专 诇讜 讛拽讘"讛 注诇 讻诇 驻砖注讬讜 诇讗讜 讘讻诇 诪注讘讬专 注诇 驻砖注讬 讞讘讬专讜 讗讬讬专讬 讗诇讗 专拽 讗讜转讜 砖讗讬谞讜 诪拽驻讬讚 注诇 驻砖注 讞讘讬专讜 诪驻谞讬 砖讛讜讗 诪旨值砖讉执讬诐 讜专讜讗讛 注址爪职诪讜止 讘讚注转讜 砖讛讜讗 诪讗讜住 讻旨职砖讈执讬专址讬执诐 讗诇讜 砖诪砖讬讬专讬谉 讘拽注专讛 讗讞专 讗讻讬诇讛 砖讛诐 谞诪讗住讬谉 讘注讬谞讬 讘谞讬 讗讚诐 讜讗讬谉 讗讜讻诇讬诐 讛砖讬讜专讬谉 讗诇讗 讛驻讞讜转讬诐 砖讛诐 讛诪砖专转讬诐 讜讛注谞讬讬诐 讻谉 讛讜讗 谞诪讗住 讘注讬谞讬 注爪诪讜, 讜诇讻讱 讗讬谞讜 诪拽驻讬讚 注诇 讘讝讬讜谉 砖讘讝讛讜 讞讘专讜, 讛谞讛 诇讝讛 讚讜拽讗 诪注讘讬专 注诇 驻砖注讬讜, 讗讘诇 讛讬讜讚注 讘注爪诪讜 砖讛讜讗 讗讚诐 讞砖讜讘 讜讘讝讛讜 讞讘讬专讜 讘讚讘专讬诐 讜讞讟讗 诇讜 讜讛讜讗 砖讜转拽 讜注讜讘专 注诇 驻砖注 讞讘讬专讜 讻讚讬 诇讛专讜讬讞 讟讜讘讛 诪讗转 讛' 砖讬注讘讬专 注诇 驻砖注讬讜 诇讗 讬讝讻讛 诇讻讱.
讗讜 讬讜讘谉 讘住"讚 诪讛 砖讗诪专 诪旨值砖讉执讬诐 注址爪职诪讜止 讻旨职砖讈执讬专址讬执诐 注诇 驻讬 诪讛 砖讗诪专讜 专讘讜转讬谞讜 讝"诇 (拽讚讜砖讬谉 诪:) 诇注讜诇诐 讬专讗讛 讗讚诐 注爪诪讜 讻讗讬诇讜 讛讗讚诐 讞爪讬讜 讞讬讬讘 讜讞爪讬讜 讝讻讗讬 注砖讛 诪爪讜讛 讗讞转 讛讻专讬注 注爪诪讜 讜讻诇 讛注讜诇诐 诇讻祝 讝讻讜转 讜讻讜' 讜谞诪爪讗 砖讻诇 讗讚诐 爪专讬讱 诇讞砖讜讘 注爪诪讜 转诪讬讚 讛讜讗 住讜祝 讜砖讬讜专 砖讘讜 谞砖诇诐 讛讻专注转 讻祝 讛讝讻讬讜转 讜讛讻专注转 讻祝 讛注讜谞讜转, 讛谞讛 讝讛 讛讜讗 讗砖专 讬讝讻讛 诇讻讱.
讜注讜讚 谞专讗讛 诇讬 讘住"讚 讚讗诐 讛讗讚诐 专讜讗讛 注爪诪讜 诪诇讗 转讜专讛 讜诪爪讜转 讗讬讱 讬讛讬讛 砖驻诇 讜注谞讬讜 讘注讬谞讬 注爪诪讜 讘讗诪转, 讗讱 讘讝讗转 讬讜讻诇 诇讛讬讜转 砖驻诇 讗祝 注诇 驻讬 砖讛讜讗 诪诇讗 转讜专讛 讜诪爪讜转 讜讛讬讬谞讜 砖讬讞砖讜讘 砖讻讘专 讘讗 讘讙诇讙讜诇 讘注讜诇诐 讛讝讛 讻诪讛 驻注诪讬诐 讜诪讬 讬讜讚注 讻诪讛 讞讟讗 讘讙诇讙讜诇讬诐 砖拽讚诪讜, 讜讗祝 注诇 驻讬 砖注转讛 诪诇讗 转讜专讛 讜诪爪讜转 诇讗 讬住驻讬拽讜 诇讛砖诇讬诐 讞住专讜谉 讙诇讙讜诇讬诐 砖拽讚诪讜 诇砖诇讬砖 讜诇专讘讬注 讜讘讝讛 讬讛讬讛 砖驻诇 讘注讬谞讬讜 讘讗诪转. 讜讝讛讜 砖谞讗诪专 诇职诪执讬 砖讈侄诪旨值砖讉执讬诐 注址爪职诪讜止 讻旨职砖讈执讬专址讬执诐 专讜爪讛 诇讜诪专 注转讛 讛讜讗 砖讬讜专讬谉 砖诇 讙诇讙讜诇讬诐 讗讞专讬诐, 讜讘讝讛 讬讛讬讛 砖驻诇 讘讗诪转. 讗讜 讬讜讘谉 讬注砖讛 注爪诪讜 讚讛讬讬谞讜 爪专讻讬 讙讜驻讜 讻旨职砖讈执讬专址讬执诐 讻诇讜诪专 讟驻诇讬诐.



诪职诇址诪旨值讚 砖讈侄谞旨执转职注址讟旨值祝 讛址拽旨指讚讜止砖讈 讘旨指专讜旨讱职 讛讜旨讗 讻旨执砖讈职诇执讬讞址志爪执讘旨讜旨专, 讜职讛侄专职讗指讛 诇讜止 诇职诪止砖讈侄讛 住值讚侄专 转旨职驻执诇旨指讛. 讗讬谉 讛讚讘专 讻驻砖讜讟讜 砖谞转注讟祝 诪诪砖 讗诇讗 讛专讗讛 诇讜 讘诪专讗讛 讛谞讘讜讗讛 讻讱 砖谞讚诪讛 诇驻谞讬讜 讻砖诇讬讞 爪讬讘讜专 诪注讜讟祝.
讜诪讛 砖讗诪专 '讛侄专职讗指讛 诇讜止 诇职诪止砖讈侄讛 住值讚侄专 转旨职驻执诇旨指讛' 专讜爪讛 诇讜诪专 住讜讚 注谞讬谉 住讚专 转驻诇讛 砖爪专讬讱 讛讗讚诐 诇诇讘讜砖 爪讬爪讬转 转讞诇讛 讛专讜诪讝 诇讗讜专 诪拽讬祝 讜讗讞专 讻讱 拽专讬讗转 砖诪注 砖讘讛 谞注砖讛 讝讜讜讙 讞讜"讘 [讞讻诪讛 讜讘讬谞讛] 讜讗讞专 讻讱 转驻诇讛 砖讘讛 谞注砖讛 讝讜讜讙 转讜"诪 [转驻讗专转 讜诪诇讻讜转].
讜讗讜诪专讜 讻讗谉 谞旨执转职注址讟旨值祝 讛址拽旨指讚讜止砖讈 讘旨指专讜旨讱职 讛讜旨讗 拽讗讬 注诇 讗讜专 讛转驻讗专转 讚诇驻注诪讬诐 诪讻谞讛讜 讘砖诐 讛拽讘"讛, 讜讛讗 讚讛专讗讛 诇讜 注砖讬讬转 住讚专 讝讛 讘诪专讗讛 讛谞讘讜讗讛 讘驻讜注诇, 讜讛讬讛 讚讬 诇讛讙讬讚 诇讜 讛住讚专 讜讛注谞讬谉 讻讜诇讜 讘驻讛, 谞专讗讛 诇讬 讘住"讚 讻讬 注谞讬谉 讝讛 砖讛讘讟讬讞讜 注转讛 砖讗诐 讬注砖讜 讬砖专讗诇 讻住讚专 讛讝讛 讗诪讞讜诇 诇讛诐 讛讜讗 讞住讚 讙诪讜专 讜讗讬谉 砖讜专转 讛讚讬谉 讻讱! 讜诇讻谉 讛专讗讛 诇讜 讘讚讘专 讝讛 驻讜注诇 讚诪讬讜谞讬 砖诇 注讬讟讜祝 讻讚讬 诇讞讝拽 讛讘讟讞讛 讝讜 砖讻诇 讚讘专 砖谞注砖讛 讘讜 驻讜注诇 讚诪讬讜谞讬 讬转讞讝拽 讜讬转拽讬讬诐, 讻诪讜 砖讻转讘讜 讛专诪讘"谉 讜讛专"谉 讝"诇, 讜讗讝 诇讗 讬讛讬讛 注诇 讝讛 拽讟专讜讙 诇讘讟诇 讛讚讘专, 讜谞专诪讝 讛爪讬爪讬转 讘转讬讘转 '讜职讬址注植讘讜止专' 砖讛讜讗 '讜讬 注讘讜专' 讜讗讜转讬讜转 讜讬 讘诪讬诇讜讗诐 讻讝讛 讜"讜 讬讜"讚 注讜诇讬诐 诪住驻专 诇"讘 [32] 专诪讝 诇爪讬爪讬转 砖讬砖 讘讜 诇"讘 讞讜讟讬谉.



讘旨职专执讬转 讻旨职专讜旨转指讛 诇执砖讈职诇止砖讈志注侄砖讉职专值讛 诪执讚旨讜止转, 砖讈侄讗值讬谞指谉 讞讜止讝职专讜止转 专值讬拽指诐. 谞专讗讛 诇讬 讘住"讚 诇讻讱 讬砖 驻住拽 讘讬谉 砖谞讬 砖诪讜转 讻诪讜 讜讗"讜 砖讛讜讗 住讜讚 讘专讬转 讜讘诪讬诇讜讗讜 注讜诇讛 诪住驻专 讬"讙 讻诪谞讬谉 讬"讙 诪讬讚讜转. 讙诐 讬讚讜注 讻讬 讬"讙 诪讻讬诇谉 讚专讞诪讬 砖诇 '诪执讬 讗值诇 讻指旨诪讜止讱指' 爪专讬讱 诇讛诪砖讬讻诐 讜诇讞讘专诐 讘讬"讙 诪讬讚讜转, 讜讬讚讜注 讻讬 讬"讙 诪讻讬诇谉 讛谞讝讻专讬诐 讛诐 住讜讚 讛讬住讜讚 讛注诇讬讜谉 讘住讜讚 诪讛 砖讗诪专讜 专讘讜转讬谞讜 讝"诇 (诪砖谞讛 谞讚专讬诐 讙, 讬讗) '讙讚讜诇讛 诪讬诇讛 砖谞讻专转讜 注诇讬讛 砖诇讜砖 注砖专讛 讘专讬转讜转' 讜讻谞讝讻专 讘讚讘专讬 讛讗专"讬 讝"诇 诇讻讱 讛谞讬讞 驻住拽 讻讗谉 砖讛讜讗 讜讗"讜 砖讛讜讗 住讜讚 讛讘专讬转 讜讘诪讬诇讜讗讜 注讜诇讛 讬"讙.



讗植谞执讬 讛讜旨讗 拽止讚侄诐 砖讈侄讬旨侄讞直讟指讗 讗指讚指诐, 讗植谞执讬 讛讜旨讗 诇职讗址讞址专 砖讈侄讬旨侄讞直讟指讗 讗指讚指诐 讜职讬址注植砖讈侄讛 转旨职砖讈讜旨讘指讛. 谞专讗讛 诇讬 讘住"讚 拽讜讚诐 讗讜转讬讜转 讛讜讬"讛 讬砖 讟讚讛状讚 诪住驻专 讻状讘 讜讗讞专 讗讜转讬讜转 讛讜讬状讛 讬砖 讻讜讝"讜 诪住驻专 讟"诇 住讱 讛讻诇 注讜诇讛 诪住驻专 讗植谞执讬 [22+39= 61] 讜谞专诪讝 讘讝讛 讻讬 讻"讘 砖讛诐 讻"讘 讗讜转讬讜转 讛转讜专讛 砖讛诐 住讜讚 讻旨值诇执讬诐 讬讛讬讜 诪诇讗讬诐 讗讜专讜转 砖诇 砖诪讜转 注"讘 [讬讜"讚 讛"讬 讜讬"讜 讛"讬 = 72] 住"讙 [讬讜状讚 讛状讬 讜讗状讜 讛状讬 = 63] 诪"讛 [讬讜"讚 讛"讗 讜讗"讜 讛"讗 = 45] 讘"谉 [讬讜"讚 讛"讛 讜"讜 讛"讛 = 52] 砖讛诐 讟"诇 讗讜转讬讜转. 讜诇讝讛 讗诪专 讗植谞执讬 讛讜旨讗 拽止讚侄诐 砖讈侄讬旨侄讞直讟指讗, 讗植谞执讬 讗址讞址专 砖讈侄讬旨侄讞直讟指讗 讻讬 转讬讘转 讗植谞执讬 讛讬讗 诪住驻专 讛讻诇讬诐 讜讛讗讜专讜转 诪讜专讛 砖讛讻诇讬诐 砖讛诐 讻"讘 讬讛讬讜 转诪讬讚 诪诇讗讬诐 讗讜专讜转 砖讛诐 讟"诇 讜讝讛讜 砖谞讗诪专 讗植谞执讬 专执讗砖讈讜止谉 讜址讗植谞执讬 讗址讞植专讜止谉 (讬砖注讬讛讜 诪讚, 讜).
讜讛谞讛 讛专讗"砖 讝"诇 讛拽砖讛 拽讜讚诐 砖讬讞讟讗 诇诪讛 谞爪专讱 诇讞住讚? 讬注讜讬谉 砖诐. 讜谞专讗讛 诇讬 讘住"讚 讻讬 讛拽讘"讛 讻砖专讜讗讛 砖讝讛 诪讜讻谉 诇讞讟讜讗 诪拽讚讬诐 诇住诇拽 诪诪谞讜 讛砖讜驻专讬 砖讜驻专讬 讗砖专 讘谞驻砖讜 砖讛诐 讞诇拽讬 讛谞砖诪讛 砖讘谞驻砖 讻讚讬 砖诇讗 讬驻讙诪讜 讘讞讟讗讜 讜讝讛讜 讞住讚 讙讚讜诇 砖注讜砖讛 注诪讜 拽讜讚诐 砖讬讞讟讗, 讜讻讬讜爪讗 讘讝讛 注砖讛 诇讗讚诐 讛专讗砖讜谉.
讜谞专讗讛 诇讬 讘住"讚 讘' 驻注诪讬诐 砖诐 讛讜讬"讛  [讬职讬指鈥壸�鈥壸欀白欀� (砖诪讜转 诇讚, 讜)]]砖讝讻专 讘专讗砖 讬"讙 诪讬讚讜转 讛诐 诪住驻专 讘旨值谉 [52] 专诪讝 砖讬砖专讗诇 谞讜讛讙 注诪讛诐 讚讬谉 讘谉 砖讬诪讞讜诇 诇讛诐 讜注诐 诪住驻专 讛驻住拽 砖讬砖 讘讬谉 讘' 砖诪讜转 砖讛讜讗 讚讜讙诪转 讜讗"讜 砖诪住驻专讜 砖砖讛 讬讛讬讛 注讜诇讛 诪住驻专 讞值谉 [58] 讜讛讬讬谞讜 砖讝讜讻讛 诇讞谉 诇驻讬 砖讛讝讚讜谞讜转 谞注砖讬诐 讻讝讻讬讜转 讜讗讬谉 诇讱 讞谉 讙讚讜诇 诪讝讛.



专址讘旨执讬 讗侄诇职注指讝指专 专指诪执讬, 讻旨职转执讬讘 (转讛诇讬诐 住讘, 讬讙) "讜旨诇职讱指 讗植讚止' 讞指住侄讚", 讜旨讻职转执讬讘: (砖诐) "讻旨执讬 讗址转旨指讛 转职砖讈址诇旨值诐 诇职讗执讬砖讈 讻旨职诪址注植砖讉值讛讜旨". 拽砖讛 诪讛 讘讗 专讘讬 讗诇注讝专 诇讞讚砖 讬讜转专 注诇 讚专砖讛 讚讚专讬砖 讗讬诇驻讗?
讜谞专讗讛 诇讬 讘住"讚 讚讗讬诇驻讗 讗讬讬专讬 讘讻诇诇讜转 讛注讜诇诐 讘注谞讬谉 讛讚讬谉 讜讛诪砖驻讟 讜专讘讬 讗诇注讝专 讗讬讬专讬 讘讗讚诐 驻专讟讬 讘注谞讬谉 讛讛砖驻注讛 砖诇讜 讜讛讜讗 讻讬 讛讟讘注 讬砖 诇讜 讞拽 讜讙讘讜诇 讘驻专讬 讛诪注砖讬诐 讚专讱 诪砖诇 讝讜专注 住讗讛 讬讜爪讗 诇讜 转诪讜专转讛 讻驻讬 讛讟讘注 讗专讘注 讗讜 讞诪砖 住讗讬谉 讗诪谞诐 诇驻注诪讬诐 讛砖诐 讬转讘专讱 谞讜转谉 讘专讻讛 诇诪注诇讛 诪谉 讛讟讘注 砖讬诪爪讗 讛讗讚诐 驻专讬讜 注诇 讞讚 诪讗讛 讻诪讜 砖谞讗诪专 (讘专讗砖讬转 讻讜, 讬讘) 讜址讬执旨讝职专址注 讬执爪职讞指拽 讘指旨讗指专侄抓 讛址讛执讜讗 讜址讬执旨诪职爪指讗 讘址旨砖指旨讈谞指讛 讛址讛执讜讗 诪值讗指讛 砖职讈注指专执讬诐 讜址讬职讘指专植讻值讛讜旨 讛殖' 讘专诐 讙诐 讘专讻讛 讝讜 砖讛讬讗 诇诪注诇讛 诪谉 讛讟讘注 讬砖 讘讛 拽讜砖讬 诪爪讚 讗讞讚 砖转专讘讛 讛讬讙讬注讛 讜讛讟讜专讞 砖诇 讛讗讚诐 讘讘专讻讛 讝讜 讛讙讚讜诇讛 诪注转 砖讬拽爪讜专 注讚 砖讬讗爪讜专 讘讘讬转. 讗诪谞诐 (诪砖诇讬 讟讝, 讝) '讘执旨专职爪讜止转 讛殖' 讚址旨专职讻值讬 讗执讬砖讈' 诇讗 讬转谉 诇讜 专讘讜讬 讛讘专讻讛 讘砖讚讛 讗诇讗 讛讗专抓 转讜爪讬讗 诇讜 讻驻讬 讟讘注 讛谞讛讜讙, 讜讗讞专 砖讬砖讬诐 驻讬专讜转讬讜 讘讗讜爪专 讘讬转讜 讬砖诇讞 砖诐 讛讘专讻讛 讜谞诪爪讗 专讘讜讬 讛讘专讻讛 诇讗 住讬讘讘 诇讜 专讘讜讬 讬讙讬注讛. 讜诇讝讛 讗诪专 讘转讞讬诇讛, '讻旨执讬 讗址转旨指讛 转职砖讈址诇旨值诐 诇职讗执讬砖讈 讻旨职诪址注植砖讉值讛讜旨' 专讜爪讛 诇讜诪专 讛转砖诇讜诪讬谉 讬讛讬讜 讻驻讬 讻讞 讛诪注砖讛 讗砖专 讬讞讬讬讘 讘讛 讞拽 讛讟讘注讬 讜讗讞专 讻讱 '讜旨诇职讱指 讗植讚止' 讞指住侄讚' 诇砖诇讜讞 讘专讻讛 讘讗讜爪专.



专址讘 讛讜旨谞指讗 专指诪执讬, 讻旨职转执讬讘: (转讛诇讬诐 拽诪讛, 讬讝) "爪址讚旨执讬拽 讛' 讘旨职讻指诇 讚旨职专指讻指讬讜", 讜旨讻职转执讬讘: (砖诐) "讜职讞指住执讬讚 讘旨职讻指诇 诪址注植砖讉指讬讜". 拽砖讛 诪讛 讛讜住讬祝 专讘 讛讜谞讗 注诇 讚专砖转 专讘讬 讗诇注讝专 讜讗讬诇驻讗?
讜谞专讗讛 诇讬 讘住"讚 讚专讘 讛讜谞讗 讗讬讬专讬 讘讚讘专 砖谞专讗讛 转讞讬诇讛 诇注讬谞讬 讛讻诇 砖讛讜讗 讚讬谉 讜讗讞专 讻讱 谞讜讚注 砖讛讜讗 讞住讚 讜讻诪讜 讛讱 注讜讘讚讗 讚专讘讬 注拽讬讘讗 讚讘注讗 讗讜砖驻讬讝讗 讜诇讗 讬讛讘讜 诇讬讛 讜讘转 讘讚讘专讗, 讻讬 转讞诇讛 诪讛 砖讗讻诇 讗专讬讛 讛讞诪讜专 讜讻讘讛 讛谞专 讜谞讗讻诇 讛转专谞讙讜诇 谞专讗讛 讚讬谉 讙诪讜专 讜讗讞专 讻讱 谞讜讚注 砖诪注讬拽专讗 讛讬讛 讞住讚, 讜讻谉 注谞讬谉 讛诪注砖讛 砖诇 '讗讜止讚职讱指 讛殖' 讻执旨讬 讗指谞址驻职转指旨 讘执旨讬' (讬砖注讬讛 讬讘, 讗) 砖讘讗 诇讬诇讱 诇住讞讜专讛 诇诪讚讬谞转 讛讬诐 讜谞转讞讘 诇讜 诪住诪专 讘专讙诇讬讜 讘注转 砖诪讜专讬讚 住讞讜专转讜 讜讞讝专 讘讜 讜讛诇讻讛 讛住驻讬谞讛 讜讛讬讛 讘讜讻讛 注诇 诪讻转讜 讜注诇 注讬讻讜讘 讛诇讬讻转讜 讜讗讞专 讘' 讬诪讬诐 讟讘注讛 讛住驻讬谞讛 讘讬诐 讛转讞讬诇 诪讜讚讛 讜诪砖讘讞 注诇 诪讻转讜! 讜讻谉 讻讬讜爪讗 讘讝讛 讜讝讛讜 砖讗诪专 讘转讞讬诇讛 '爪址讚旨执讬拽 讛' 讘旨职讻指诇 讚旨职专指讻指讬讜' 砖谞专讗讛 砖注讜砖讛 讚讬谉 砖爪专讬讱 讛讗讚诐 诇讛爪讚讬拽 注诇讬讜 讗转 讛讚讬谉 讗讱 讗讞专 讻讱 '讜职讞指住执讬讚 讘旨职讻指诇 诪址注植砖讉指讬讜' 砖谞讬讻专 讜谞转讘专专 砖注讜砖讛 诪注讬拽专讗 讞住讚 讜讟讜讘讛 诇讗讚诐 砖爪专讬讱 诇讛讜讚讜转 讜诇砖讘讞.



讘旨执转职讞执诇旨指讛 "讗直诪侄转", 讜职诇执讘职住讜止祝 "讜职专址讘 讞侄住侄讚". 讛谞讛 讘讜讚讗讬 讚讬讚注 讛拽讘"讛 讘转讞讬诇讛 砖讗讬谉 讛讗讚诐 诪转拽讬讬诐 讘讚讬谉 讗讱 讻讚讬 诇讛专讗讜转 讟讜讘讜 讛讙讚讜诇 注讜砖讛 讻谉 砖讘转讞讬诇讛 爪讚讬拽 砖诪注讜专专 诪讚转 讛讚讬谉 讜诇讘住讜祝 讞住讬讚 砖诪注讜专专 诪讚转 讛专讞诪讬诐 砖讘讝讛 诪诪转拽 讛讚讬谉 讘专讞诪讬诐 讜讙诐 讘讝讛 谞讬讻专 讜诪转讙诇讛 讟讜讘讜 讜讞住讚讜 讛讙讚讜诇 讘讬讜转专.
讜讛砖转讗 讘讝讛 谞转专抓 讘住"讚 拽讜砖讬讬转 讛专讬"祝 讝"诇 砖爪专讬讱 诇诪讻转讘 '讗直诪侄转' 拽讜讚诐 '专址讘 讞侄住侄讚' 讜讘讝讛 谞讬讞讗 讚谞讻转讘 讻讱 诇讛讜讚讬注 诇谞讜 砖诇讗 谞注诇诐 讚讘专 讞诇讬诇讛 诪讗转 讛砖诐 讬转讘专讱 讗诇讗 讘讗诪转 诪转讞讬诇讛 讛讬转讛 诪讞砖讘转讜 诇注砖讜转 讞住讚 砖讬讚注 讚讗讬谉 讛讗讚诐 诪转拽讬讬诐 讘讚讬谉.



讙旨职讚讜止诇指讛 转旨职砖讈讜旨讘指讛, 砖讈侄诪旨职拽旨指专址注址转 讙旨职讝址专志讚旨执讬谞讜止 砖讈侄诇 讗指讚指诐. 讛讗 讚讗诪专 '诪拽专注转' 讜诇讗 讗诪专 '拽讜专注转' 谞专讗讛 诇讬 讘住"讚 讻讬 诇砖讜谉 诪拽专注转 诪砖诪注 注诇 拽专注讬诐 专讘讬诐 讜讬讜讘谉 讛注谞讬谉 注诇 驻讬 专讘讜转讬谞讜 讝"诇 诪砖诇 诇讗讘 砖谞砖讘注 砖讬砖诇讬讱 注诇 讘谞讜 拽讜专讛 砖讛讬转讛 诇驻谞讬讜 讜讗诐 讬砖诇讬讻谞讛 讻诪讜 砖讛讬讗 讬诪讜转 讘谞讜 讜讗诐 诇讗 讬砖诇讬讻谞讛 讻讘专 谞砖讘注! 诪讛 注砖讛? 讞诇拽 讗讜转讛 诇讞诇拽讬诐 拽讟谞讬诐 讜讛砖诇讬讻谉 注诇讬讜 谞诪爪讗 拽讬讬诐 砖讘讜注转讜 讜诇讗 诪转 讘谞讜, 讻谉 讛爪专讛 砖讙讝专 注诇讬讛诐 讬讞诇拽谞讛 诇讞诇拽讬诐 专讘讬诐 诇讛讘讬讗诐 讘讝讛 讗讞专 讝讛 讻讚讬 砖讬讜讻诇讜 诇住讘讜诇 诇讻讱 谞讗诪专 (转讛诇讬诐 讟, 讬) '诪执砖职讉讙指旨讘 诇职注执转旨讜止转 讘址旨爪指旨专指讛' 砖讬注砖讛 讛注转 注转讜转 讛专讘讛 注讚 讻讗谉 讚讘专讬讜. 讜诇讻谉 讗诪专 诪旨职拽旨指专址注址转 讙旨职讝址专志讚旨执讬谞讜止 砖诪讞诇拽 讗讜转讜 诇讞诇拽讬诐 专讘讬诐 讜讝讛讜 拽专注讬诐 专讘讬诐.
讜谞拽讬讟 诇砖讜谉 拽专讬注讛 讜诇讗 讗诪专 讘讬讟讜诇 诇专诪讜讝 砖拽讜专注 转讞讬诇讛 讛驻讙诐 讜讗讝 拽讜专注 讙讝专 讚讬谉 讻讬 '拽专注' 讗讜转讬讜转 '注拽专' 讜诇讝讛 讗诪专 (讬砖注讬讛 讜, 讬) '讜指砖指讈讘 讜职专指驻指讗 诇讜止' 讚'讗驻专' 讗砖专 诪讜专讛 注诇 爪专讛 讬转讛驻讱 诇讗讜转讬讜转 '专驻讗'. 讙诐 讬讜讘谉 '讗驻专' 专讜诪讝 诇注讜谞讜转 讬转专驻讗 讜讬讛讬讛 '驻讗专' 砖讛注讜谞讜转 讬转讛驻讻讜 诇讝讻讬讜转 砖讛诐 驻讗专!
讜讛讗 讚谞拽讬讟 讘驻住讜拽 讝讛 讚诪讬讬转讬 专讘讬 讬讜讞谞谉  [讛址砖职讈诪值谉 诇值讘 讛指注指诐 讛址讝侄旨讛 讜职讗指讝职谞指讬讜 讛址讻职讘值旨讚 讜职注值讬谞指讬讜 讛指砖址讈注 驻侄旨谉 讬执专职讗侄讛 讘职注值讬谞指讬讜 讜旨讘职讗指讝职谞指讬讜 讬执砖职讈诪指注 讜旨诇职讘指讘讜止 讬指讘执讬谉 讜指砖指讈讘 讜职专指驻指讗 诇讜止 (讬砖注讬讛讜 讜, 讬)] 砖诇砖讛 讗讬讘专讬诐 砖讛诐 注讬谞讬诐 讜讗讝谞讬诐 讜诇讘? 谞专讗讛 诇讬 讘住"讚 讚讛诪爪讜转 讛诐 砖诇砖讛 诪讬谞讬诐, 讬砖 砖讛砖讻诇 诪讞讬讬讘 讗讜转诐 讜讻谞讙讚 讝讛 谞拽讬讟 讬执专职讗侄讛 讘职注值讬谞指讬讜 专讗讬讛 砖讻诇讬转 讜讬砖 讗讬谉 讛砖讻诇 诪讞讬讬讘 讗讜转诐 讗讱 讬砖 诇讛诐 讟注诐 讘拽讘诇讛 讜讻谞讙讚 讝讛 谞拽讬讟 讜旨讘职讗指讝职谞指讬讜 讬执砖职讈诪指注 砖讬砖诪注 讛讟注诐 讛诪拽讜讘诇 讘讛诐, 讜讬砖 砖讛诐 讞讜拽讬诐 砖讗讬谉 诇讛诐 讟注诐 讻讚讬 砖讬砖诪注 讘讗讝谞讬讜 讜讻谞讙讚 讝讛 谞拽讬讟 讜旨诇职讘指讘讜止 讬指讘执讬谉 讻讬 讬专讙讬砖 讘讛讘谞转 诇讘讜 诇讜诪专 讗诐 讗讬谉 讘讛诐 谞讝拽 诇谞驻砖 诇诪讛 爪讜讛 讛拽讘"讛 诇讛讝讛专 讘讛诐 讜讛专讙砖讛 讝讜 转讛讬讛 讘讛讘谞转 讛诇讘 砖讬讘讬谉 讚讘专 诪转讜讱 讚讘专 讜砖诇砖讛 讗诇讛 专讗砖讬 转讬讘讜转 '讘指旨砖指讉专' 砖讛讜讗 专讗砖讬 转讬讘讜转 讘讬谞讛 砖诪讬注讛 专讗讬讛 砖讛诐 诪转拽谞讬诐 讗转 讛讗讚诐 讛谞拽专讗 '讘指旨砖指讉专' 讚讻转讬讘 (讬砖注讬讛讜 住讜, 讻讙) '讬指讘讜止讗 讻指诇 讘指旨砖指讉专 诇职讛执砖职讈转址旨讞植讜鈥嵵棺� 诇职驻指谞址讬'.
讜讛讗 讚谞拽讬讟 转讬拽讜谉 讛转砖讜讘讛 讘诇砖讜谉 专驻讜讗讛 讚讻转讬讘 '讜职专指驻指讗 诇讜止' 诇专诪讜讝 讻诪讜 讞拽 讛专驻讜讗讛 砖诇 讞讜诇讛 砖诇讗 讬讜注讬诇 诇讜 讛住诪诪谞讬诐 讗诇讗 讗诐 讻谉 注讜砖讛 驻讛专讬"讝 砖诇讗 诇讗讻讜诇 诪讗讻诇讬诐 专注讬诐 讻谉 讛转砖讜讘讛 砖讛讬讗 讘谞讜讬讛 注诇 讜址注植砖值讉讛 讟讜止讘 诇讗 转讜注讬诇 讗诐 讗讬谞讜 谞砖诪专 讘旨职住讜旨专 诪值专指注 讙诐 讻谉.
 
专砖"讬 讝"诇 诇讗 驻讬专砖 讻讗谉 讘讬讗讜专 讗值讬诇值讬 谞职讘指讬讜止转 讜讙诐 讘拽诪讗 讚祝 爪"讘 讗转诪专 讝讛 讜诇讗 驻讬专砖 砖诐 讻诇讜诐 讜讙诐 讘注专讜讱 诇讗 讛讘讬讗 讘讬讗讜专 诇讝讛 讗讱 专讗讬转讬 讘注专讜讱 注专讱 讙讘 砖讛讘讬讗 诪讙诪专讗 讚注讬专讜讘讬谉 讚祝 注"讟 讜讻谉 讗转讛 讗讜诪专 讘谞讬讘 砖诇 转讘谉 讜讛讜讗 讙专讬住 谞讬讘 讘谞讜"谉 讜驻讬专砖 砖讛讜讗 专讜爪讛 诇讜诪专 诪注讜讘讛 注讬讬谉 砖诐. 讜讗诐 讻谉 诇驻讬 讝讛 讻讗谉 讘讬讗讜专 讗值讬诇值讬 谞职讘指讬讜止转 专讜爪讛 诇讜诪专 讗讬讬诇讬诐 诪注讜讘讬诐 砖讛诐 砖诪谞讬诐 讛专讘讛 砖诪注讜讘讬谉 讘砖讜诪谉.



注指砖讉指讛 诇指讛侄诐 住执诪旨指谞执讬旨讜止转 讻旨职'讗址讻旨执讬谉' 讜职'专址拽旨执讬谉' 砖讈侄讘旨址转旨讜止专指讛. 爪专讬讱 诇讛讘讬谉 诇诪讛 注砖讛 讛住诪谞讬讜转 讘讗讜转 谞讜"谉 讜诇诪讛 讛谞讬讞 砖讘注讛 谞讜谞讬"谉?
讜谞专讗讛 诇讬 讘住"讚 讚讬讚讜注 讻诇 讙讝专 讚讬谉 谞注砖讛 注诇 讬讚讬 砖诐 讗讚谞讬 讘住讜讚 讚讬谞"讗 讚诪诇讻讜转讗 讚讬谞"讗, 讚砖诐 讗讚谞讬 讛讜讗 住讜讚 讛诪诇讻讜转 讜讛注谞讬谉 讛讜讗 讻讬 讗讜转 讗' 讚砖诐 讗讚谞"讬 讛讜讗 专讞诪讬诐 谞诪砖讱 诪诪拽讜诐 注诇讬讜谉 讚砖诐 讗讛讬"讛 讜砖讗专 讗讜转讬讜转 讛诐 讚讬谉 讻诪砖诪注诐 讜讗诐 讛砖诐 讛讝讛 谞砖讗专 讻住讚专讜 讛注讬拽专讬 砖讬讛讬讛 讗讜转 讗' 讘专讗砖 讗讬谉 谞注砖讛 讘讜 讙讝专 讚讬谉 讚讛讗诇祝 讙讜讘专 注诇 讗讜转讬讜转 讚讬谉 讛谞砖讗专讬诐 讘砖诐 讜诪诪转拽 讛讚讬谉 讗讘诇 讗诐 讬转讛驻讱 住讚专 讛砖诐 讛讝讛 诇爪讬专讜祝 讚讬谞"讗 砖讛讜讗 讗讞讚 诪讻"讚 爪专讜驻讬诐 砖诇 砖诐 讝讛 讗讝 讛讜讗 驻讜注诇 讚讬谉 讜讘讜 讬讛讬讛 讙讝专 讚讬谉.
讜讘讝讛 讬讜讘谉 诪讗诪专 专讘讜转讬谞讜 讝"诇 讚讬谞讗 讚诪诇讻讜转讗 讬讛讬讛 诪爪讬专讜祝 讚讬谞"讗 讻讬 讘爪讬专讜祝 讝讛 讗讜转 讗' 诇诪讟讛, 讜诇讗 注讜讚 讗诇讗 讗讜转讬讜转 讚讬谉 讛诐 讻住讚专谉 诇诪注诇讛 谞诪爪讗 注讬拽专 讛讚讬谉 谞注砖讛 诪讗讜转讬讜转 讚讬谉 砖诇 讚讬谞"讗, 讗讱 讜讚讗讬 注诐 讻诇 讝讛 驻讜注诇 讛讚讬谉 讬转讬讬讞住 讬讜转专 诇讗讜转 谞讜"谉 讻讬 讘讜 谞砖诇诐 爪讬专讜祝 讚讬谉 讻讬 讗讜转讬讜转 讚"讬 诇讘讚诐 讗讚专讘讗 讬讜专讜 诇讟讜讘讛 砖讬讗诪专 '讚旨址讬 诇职爪指专指讛' 讜诇讻谉 诪讗讞专 讻讬 驻讜注诇 讛讚讬谉 讬转讬讬讞住 讬讜转专 诇讗讜转 谞讜"谉 诇讻讱 注砖讛 讛住诪谞讬讜转 讘讗讜转 谞讜"谉 讜注砖讗诐 砖讘注讛 诇专诪讜讝 讻讬 驻讜注诇 讛讚讬谉 讬讜爪讗 诪爪讬专讜祝 讚讬谞"讗 砖讗讝 讗讜转 谞讜"谉 讻驻讜驻讛 讛讬讗 讗讜转 砖讘讬注讬 讗诐 转诪诇讗 讗讜转讬讜转 '讚讬谞讗' 讻讝讛 讚诇"转 讬讜"讚 谞讜"谉 讗诇"祝. 讜讙诐 讘讝讛 诪讜讘谉 讛讟注诐 谞诪讬 砖讛谞讬讞 讛谞讜谉 讛驻讜讻讛 诇专诪讜讝 砖讛讚讬谉 谞注砖讛 诪谉 爪讬专讜祝 讚讬谞"讗 砖谞讛驻讻讜 讛讗讜转讬讜转 砖诇讗 讻住讚专 砖诐 讗讚谞"讬.



砖讈指讗植诇指讛 讘旨职诇讜止专职讬指讗讛 讛址讙旨执讬讜止专侄转 讗侄转 专址讘旨指谉 讙旨址诪职诇执讬讗值诇, 讻旨指转讜旨讘 讘旨职转讜止专址转职讻侄诐: (讚讘专讬诐 讬, 讬讝) "讗植砖讈侄专 诇止讗 讬执砖旨讉指讗 驻指谞执讬诐 讜职诇止讗 讬执拽旨址讞 砖讈止讞址讚", 讜旨讻职转执讬讘: (讘诪讚讘专 讜, 讻讜) "讬执砖旨讉指讗 讛' 驻旨指谞指讬讜 讗值诇侄讬讱指, 讜职讬指砖讉值诐 诇职讱指 砖讈指诇讜止诐". 拽砖讛 讛讜讛 诇讛 诇讛拽砖讜转 讻转讬讘 '讬执砖旨讉指讗 讛' 驻旨指谞指讬讜' 讜讻转讬讘 '诇止讗 讬执砖旨讉指讗 驻指谞执讬诐' 讚讛讚专讱 诇讛拽砖讜转 诪谉 讛诪讜拽讚诐 注诇 讛诪讗讜讞专? 讜谞专讗讛 诇讬 讘住"讚 讚讝讻专讛 驻住讜拽 '讬执砖旨讉指讗 讛' 驻旨指谞指讬讜' 讘讗讞专讜谞讛 诪驻谞讬 讻讬 讛讬讗 讘诇讗讜 讛讻讬 拽砖讬讗 诇讛 讘讙讜祝 讛驻住讜拽 诇讘讚讜 讚讗讬讱 讬砖讗 驻谞讬诐 讜讛讘讬讗讛 驻住讜拽 '诇止讗 讬执砖旨讉指讗 驻指谞执讬诐' 诇讞讝拽 讛拽讜砖讬讗 讬讜转专 诪谉 讛讻转讜讘 讙诐 讻谉 讗讘诇 讘讗诪转 讘诇讗讜 讛讻讬 驻住讜拽 '讬执砖旨讉指讗 驻指谞执讬诐' 诪讜拽砖讬 诪住讘专讗.
讜谞专讗讛 讚砖讗诇讛 讝讜 砖讗诇讛 拽讜讚诐 砖谞转讙讬讬专讛 讚讗讞专 砖谞转讙讬讬专讛 讗讬讱 转讗诪专 讘旨职转讜止专址转职讻侄诐 砖转讜爪讬讗 注爪诪讛 诪谉 讛讻诇诇 讗讞专 砖谞讻谞住讛 诇讚转 讬砖专讗诇 讚讝讛 诇砖讜谉 注讻讜"诐 讛讜讗 砖诪讚讘专讬诐 讻讱 注诐 讬砖专讗诇.



谞执讟职驻旨址诇 诇指讛旨 专址讘旨执讬 讬讜止住值讬 讛址讻旨止讛值谉. 讬砖 诇讛拽砖讜转 讜讛诇讗 讛讬讗 砖讗诇讛 诪谉 专讘谉 讙诪诇讬讗诇 讜讗讬讱 讛讻谞讬住 注爪诪讜 专讘讬 讬讜住讬 讘注谞讬谉 诇讛砖讬讘 转砖讜讘讛 讜讻讬 讚专讱 讗专抓 讛讜讗 讝讛?
讜谞专讗讛 诇讬 讛讻谞讬住 注爪诪讜 讘讚讘专讬 讟注诐 砖讗诪专 诇讛 讻讬讜谉 讚注讬拽专 拽讜砖讬讬转讬讱 注诇 驻住讜拽 '讬执砖旨讉指讗 讛' 驻旨指谞指讬讜 讗值诇侄讬讱指' 爪专讬讱 讗谞讬 诇转专抓 拽讜砖讬讬转讬讱 讜诇讛砖讬讘 诇讱 转砖讜讘讛 讻讬 讗谞讬 讻讛谉 讜讻诇 讬讜诐 讗谞讬 诪讘专讱 讗转 讬砖专讗诇 讘驻住讜拽 讝讛 讜注诇 讻讜讜谞讛 讝讜 讗谞讬 讗讜诪专 讗讜转讜, 讜诇讝讛 讗诪专 谞执讟职驻旨址诇 诇指讛旨 专址讘旨执讬 讬讜止住值讬 '讛址讻旨止讛值谉' 讚讬讬拽讗.



讻旨指讗谉 讘旨址注植讘值专讜止转 砖讈侄讘旨值讬谉 讗指讚指诐 诇址讞植讘值专讜止, 讻旨指讗谉 讘旨址注植讘值专讜止转 砖讈侄讘旨值讬谉 讗指讚指诐 诇址诪旨指拽讜止诐. 谞专讗讛 诇讬 讘住"讚 讛讟注诐 讚讛讞诪讬专 讟驻讬 讘注讘讬专讜转 砖讘讬谉 讗讚诐 诇讞讘讬专讜 讬讜转专 讻讚讬 诇讞讝拽 讛讚讘专 砖诇讗 讬讛讬讛 讛讗讚诐 拽诇 讘注讬谞讬讜 讞讟讗讜 诇讗讚诐 讻诪讜讛讜, 讜讻诪讜 讛讟注诐 砖讛砖讬讘 讛讙讗讜谉 诪讛专"讬 诇讗讜转讜 讚讜讻住 注诇 诪讗诪专 专讘讜转讬谞讜 讝"诇 砖讗诪专讜 讛注讜讘专 注诇 讚讘专讬 讞讻诪讬诐 讞讬讬讘 诪讬转讛 讜讛讘讬讗 诇讜 诪砖诇 注诇 讝讛.
讜注讜讚 谞专讗讛 诇讬 讻讬 讘注讘讬专讜转 砖讘讬谉 讗讚诐 诇讞讘讬专讜 讬砖 诇讛诐 转讜讘注 讜爪讜注拽 诇诪注诇讛 讜讛讜讗 讛诪讝诇 砖诇 讞讘讬专讜 砖讞讟讗 诇讜 讜诇讻讱 拽砖讬诐 诇讛诪讞诇.



注址讚 砖讈侄讘旨指讗 专址讘旨执讬 注植拽执讬讘指讗 讜职诇执诪旨值讚: 讻旨指讗谉 拽止讚侄诐 讙旨职讝址专志讚旨执讬谉, 讻旨指讗谉 诇职讗址讞址专 讙旨职讝址专志讚旨执讬谉!. 拽砖讛 讛讜讛 诇讬讛 诇诪讬诪专 '专址讘旨执讬 注植拽执讬讘指讗 讗讜止诪值专 讻旨指讗谉 拽止讚侄诐 讙旨职讝址专志讚旨执讬谉, 讻旨指讗谉 诇职讗址讞址专 讙旨职讝址专志讚旨执讬谉' 讜诇诪讛 谞拽讬讟 讻讛讗讬 诇讬砖谞讗?
讜谞专讗讛 诇讬 讘住"讚 讻讬 专讘讬 注拽讬讘讗 诇讗 讗诪专 讞讬诇讜拽 讝讛 讘驻讬专讜砖 讜专拽 诪谉 讛诪注砖讛 砖讛讬讛 诇讜 诇诪讚谞讜 诪诪谞讜 讚讘专 讝讛 讜讛讜讗 讻讬 讛讜讗 拽讜讚诐 砖谞讛专讙 讞讘砖讜 讗讜转讜 讘讘讬转 讛讗住讜专讬谉 讻诪讛 讬诪讬诐 讜讻诇 讬讜诐 诪讜爪讬讗讬谉 讗讜转讜 讜住讜专拽讬谉 讘砖专讜 讜注砖讜 诇讜 讬住讜专讬谉 拽砖讬诐 讜爪专讬讱 诇讛讘讬谉 诪讗讞专 讚讛讬讛 讞讘讜砖 讻诪讛 讬诪讬诐 拽讜讚诐 砖谞讛专讙, 诇诪讛 诇讗 讛转驻诇诇 注诇 注爪诪讜 讜诇讗 讘拽砖 诪谉 讛讞讻诪讬诐 砖讬转驻诇诇讜 注诇讬讜 诇讘讟诇 讛讙讝专讛? 讗诇讗 讜讚讗讬 诪讗讞专 砖讬讚注 砖讛讬讛 讙讝专 讚讬谉 注诇讬讜 诇讻讱 拽讘诇 讘砖转讬拽讛 讚讗讬谉 转驻诇讛 诪讜注诇转 讗讞专 讙讝专 讚讬谉. 讜诪讝讗转 讛诪注砖讛 诇诪讚谞讜 讚住讘讬专讗 诇讬讛 诇讞诇拽 讘讬谉 拽讜讚诐 讙讝专 讚讬谉 讘讬谉 讗讞专 讙讝专 讚讬谉 讜讻注讬谉 讝讛 讗诪专讜 讘讙诪专讗 讚讞讜诇讬谉 (讞讜诇讬谉 拽讬讗:) 讘讚讬谉 谞讜转谉 讟注诐 讘专 谞讜转谉 讟注诐 讚住讘讬专讗 诇讬讛 诇专讘 讚讗住讜专 讚诇讗讜 讘驻讬专讜砖讗 讗诪专讛 专讘 讗诇讗 诇诪讚谞讜 讻谉 诪诪注砖讛 砖讛讬讛 诇讜.





讘谞讬讛讜

讗植驻执诇旨讜旨 讛值讘执讬讗 讻旨指诇 讗值讬诇值讬 谞职讘指讬讜止转 砖讈侄讘旨指注讜止诇指诐 讗值讬谉 诪讜止讞植诇执讬谉 诇讜止. 讘住讛"拽 讘侄旨谉 讬职讛讜止讬指讚指注 驻专砖转讬 谞职讘指讬讜止转 诇砖讜谉 注讜讘讬 专讜爪讛 诇讜诪专 讗讬讬诇讜转 诪注讜讘讬诐 砖讛诐 砖诪谞讬诐 讛专讘讛 砖诪注讜讘讬谉 讘砖讜诪谉, 讜讛讬讬谞讜 讚讗诐 谞驻专砖 谞职讘指讬讜止转 讛讜讗 诪拽讜诐 讻诪讜 砖驻讬专砖 讛诪爪讜讚讜转 讘讬砖注讬讛 (讬砖注讬讛讜 住, 讝) 讘驻住讜拽 '讗值讬诇值讬 谞职讘指讬讜止转 讬职砖指讈专职转讜旨谞侄讱职' 诇讗 讬转讬讬砖讘 讛讬讟讘 讗讜诪专讜 讻讗谉 '讻旨指诇 讗值讬诇值讬 谞职讘指讬讜止转 砖讈侄讘旨指注讜止诇指诐' 讚诪砖诪注 诪讚讘专 注诇 讗诇讬诐 讛谞诪爪讗讬诐 讘讻诇 诪拽讜诐 砖讘注讜诇诐, 诪讬讛讜 诇驻讬专讜砖 讛专讚"拽 讝"诇 讘讬砖注讬讛 砖诇讗 驻讬专砖 谞职讘指讬讜止转 砖诐 诪拽讜诐 讗诇讗 驻讬专砖 注诇 讛注专讘讬讬诐 讬讜砖讘讬 讗讛诇讬诐 砖拽讜专讗 讗讜转诐 讛讻转讜讘 讘砖诐 拽值讚指专 (转讛诇讬诐 拽讻, 讛) 讜讘砖诐 谞职讘指讬讜止转, 讗驻砖专 诇讜诪专 讗诪专 讻讗谉 '砖讈侄讘旨指注讜止诇指诐' 讘砖讘讬诇 讚讗诇讜 讛注专讘讬讬诐 诪驻讜讝专讬诐 讜诪爪讜讬讬诐 讘讻诇 诪拽讜诐, 讘专诐 讘讙讜祝 讛诪拽专讗 讛谞讝讻专 讗讬谉 驻讬专讜砖 讛专讚"拽 诪专讜讜讞 讻讬讜谉 讚讗诪专 '讻指旨诇 爪止讗谉' 讛谞讛 砖诐 爪止讗谉 讻讜诇诇 讗诇讬诐 讜专讞诇讬诐 讜讛讬讬谞讜 砖诇 拽讚专 讛讬讬谞讜 砖诇 谞讘讬讜转! 讗讘诇 诇讛诪爪讜讚讜转 砖驻讬专砖 谞讘讬讜转 砖诐 诪拽讜诐 讬转讬讬砖讘 砖驻讬专 讛讻转讜讘, 讚讗讞专 砖讗诪专 '爪止讗谉 拽值讚指专' 讗诪专 注讜讚 讚讘专 讞讚砖 注诇 讗诇讬诐 讗砖专 讘诪拽讜诐 讛谞拽专讗 谞职讘指讬讜止转 砖讛诐 诪讜讘讞专讬诐, 讜讗讬谉 讝讛 '爪止讗谉 拽值讚指专' 讚谞拽讬讟 讘专讬砖讗, 讜诇讚讬讚谉 讚驻专砖谞讜 谞职讘指讬讜止转 专讜爪讛 诇讜诪专 诪注讜讘讬诐 讚讛讬讬谞讜 砖诪谞讬诐 讬讘讗 诪讗诪专 砖讘注讜诇诐 诇谞讻讜谉 讬讜转专, 讜诇讚讬讚谉 讙诐 驻住讜拽 讬砖注讬讛 讛谞讝讻专 诪砖诪注讜转讜 诪注讜讘讬诐 讜砖诪谞讬诐, 讜讛讘讜讞专 讬讘讞专 讜讚讘专讬 转讜专讛 讻旨职驻址讟旨执讬砖讈 讬职驻止爪值抓 住指诇址注 (讬专诪讬讛讜 讻讙, 讻讟).





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诇诪诇讗 诪拽专讗 讻转讜讘. 诪讙讬诇讛 讻讗 注"讗 住讜讟讛 讬讙 注"讘:





驻谞讬 讬讛讜砖注

讘讙诪专讗 专讘 讛讜谞讗 专诪讬 讻转讬讘 爪讚讬拽 讛' 讻讜' 讘转讞诇讛 爪讚讬拽 讜诇讘住讜祝 讞住讬讚. 讜谞"诇 诇驻专砖 讚讘转讞诇讛 爪讚讬拽 讛讬讬谞讜 讘专"讛 砖讗讬谞讜 谞讻谞住 诇驻谞讬诐 诪砖讜专转 讛讚讬谉 讻讚讗讬转讗 诇注讬诇 讘诪讬诪专讗 讚专' 讻专讜住驻讚讗讬 讗"专 讬讜讞谞谉 讜诪讛 砖讗诪专 讜诇讘住讜祝 讞住讬讚 讛讬讬谞讜 讘讬讜讛"讻 砖诪讟讛 讻诇驻讬 讞住讚 讜讛讬讬谞讜 诪讟注诪讗 讚驻专讬砖讬转 诇注讬诇 讜诇驻"讝 讗"砖 讟讜讘讗 讛讗 讚讗诪专讬谞谉 讘住诪讜讱 讗讬诇驻讬 讜讗诪专讬 诇讛 讗讬诇驻讗 专诪讬 讻转讬讘 讜专讘 讞住讚 讜讻转讬讘 讜讗诪转 讘转讞诇讛 讜讗诪转 讜诇讘住讜祝 讜专讘 讞住讚 诇讻讗讜专讛 讬砖 诇转诪讜讛 讚讛讗 讘拽专讗 讗讬驻讻讗 讻转讬讘 讘转讞诇讛 讜专讘 讞住讚 讜诇讘住讜祝 讜讗诪转 讗讘诇 诇诪讗讬 讚驻专讬砖讬转 讗"砖 讚讜讚讗讬 讻讱 讛讬讗 讛诪讚讛 讛谞讜讛讙转 诇讚讜专讜转 讘转讞诇讛 讜讗诪转 讛讬讬谞讜 讘专"讛 讜诇讘住讜祝 讜专讘 讞住讚 讛讬讬谞讜 讘讬讜讛"讻 诪砖讗"讻 讘讗讜转讜 砖注讛 砖讗诪专 讛拽讘"讛 诇诪砖讛 住讚专 讛讬"讙 诪讚讜转 讗讜转讜 讝诪谉 讛讬讛 讘讬讜讛"讻 注爪诪讜 砖讗诪专 诇讜 讛拽讘"讛 砖注"讬 讛讝讻专转 讛讬"讙 诪讚讜转 讛诇诇讜 诪讜讞诇 诇讛诐 讛拽讘"讛 注诇 注讜谉 讛注讙诇 讜诇讻讱 讛讜拽讘注 讗讜转讜 讬讜诐 诇讬讜诐 诪讞讬诇讛 诇讚讜专讜转 讜讛砖转讗 讗"砖 讚讘讗讜转讜 讝诪谉 注爪诪讜 谞转拽讬讬诐 诪讚转 讜专讘 讞住讚 拽讜讚诐 讜讗诪转 讻谉 谞"诇 谞讻讜谉 讜讚讜"拽 讛讬讟讘:





注专讜讱 诇谞专

讘讙诪专讗 砖诪砖讬诐 注爪诪讜 讻砖讬专讬讬诐: 讘驻讬专讜砖 讝讛 讬"诇 讚诇驻注诪讬诐 讗讚诐 注讜讘专 注诇 驻砖注 砖诇讗 诇讛拽驻讬讚 注诇 诪讛 砖谞注砖讛 诇讜 诪讗讞专讬诐 诪驻谞讬 砖讛讜讗 诪讞砖讬讘 注爪诪讜 讞砖讜讘 讻"讻 砖诇讗 讬讙注 讗诇讬讜 驻讙诐 讻讘讜讚 诪讗讚诐 砖诪讞砖讬讘 砖驻诇 讜谞讘讝讛 谞讙讚讜. 讗诪谞诐 讗讬谉 讝讛 讛诪讚讛 砖讙讜专诐 诇讜 讻驻专转 注讜谉 讻讬 讗诐 诪讚转 注谞讬讜讜转 讜讻谉 诪爪讗转讬 讗"注 讘专讬"祝 讜讬砖 诇讛讜住讬祝 讘讝讛 讘讘讬讗讜专 注谞讬谉 砖讬专讬讬诐 讚讙诐 讘诪讚转 注谞讬讜讜转 讬砖 讘' 诪讚专讬讙讜转 讛讗讞转 砖讗注驻"讬 砖讗讬谞讜 诪讙讘讬讛 注爪诪讜 注诇 讞讘讬专讜 注讻"讝 讙诐 诇讗 诪讞砖讬讘 注爪诪讜 砖驻诇 谞讙讚讜 讻讬 讗诐 讘讞砖讘讜 砖讛讻诇 谞讘讝讛 讜讛讘诇 讜诇诪讛 讝讛 讬拽驻讬讚 注诇 讛讘诇 讗讘诇 注讬拽专 讛注谞讬讜讜转 讛讜讗 讚专讱 砖谞讬 砖诇讗讞专讬诐 讬讞砖讜讘 讞砖讜讘 讜讟讜讘 谞讙讚讜 讜诇讛爪讬讘 谞讙讚 注讬谞讬讜 讛诪注诇讜转 砖谞诪爪讗讜 讘讞讘讬专讜 讜诇讗 讘讜 讗祝 砖讘讗诪转 诪注诇讜转讬讜 诪讻专讬注讜转 诪注诇讜转 讞讘讬专讜 讜讘讝讛 讙讚诇讛 注谞讬讜讜转 诪砖讛 专讘讬谞讜 注讚 砖讛注讬讚 讛讻转讜讘 注诇讬讜 注谞讬讜 诪讗讚 诪讻诇 讛讗讚诐 讗砖专 注诇 驻谞讬 讛讗讚诪讛 讜讝讛 诪讛 砖谞讗诪专 讘讜 砖诪砖讬诐 注爪诪讜 讻砖讬专讬讬诐 砖讞讜砖讘 讛讗讞专讬诐 讻注讬拽专 讜讗转 注爪诪讜 诪砖讬诐 诇砖讬专讬讬诐 讜讛讜讗 诪讚转 注谞讬讜讜转 讘讗诪转:



讜诇讘住讜祝 讜诇讱 讛' 讛讞住讚: 诪讛 砖讻转讜讘 讝讛 讘转讞诇讛 讻讘专 专爪讜 讛转讜住' 诇讘讗专. 讜注讜讚 讬"诇 讚驻讬专讜砖 讛驻住讜拽 讻讱 讛讜讗 注驻"讬 诪讛 讚讗诪专讬谞谉 讘谞讚讛 (驻专拽 讙') 注诇 驻住讜拽 讜诇讗 谞砖讘注 诇诪专诪讛 砖拽讜讚诐 砖讘讗 讛讗讚诐 诇注讜诇诐 诪砖讘讬注讬谉 讗讜转讜 转讛讗 爪讚讬拽 讜讗诇 转讛讗 专砖注 讜讘讝讜讛专 谞转讘讗专 讬讜转专 砖诪专讗讬谉 诇讜 讞诇拽讜 讘讙"注 讗诐 讬爪讚拽 讜讞诇拽讜 讘讙讬讛谞诐 讗诐 讬专砖注. 讜讘讝讛 讗"砖 诪讛 讚讻转讬讘 讻讬 讗转讛 转砖诇诐 诇讗讬砖 讻诪注砖讛讜 讘诇砖讜谉 注转讬讚 讜诇讗 讻转讬讘 诪砖诇诐 讚讛"拽 讚诇讱 讛' 讛讞住讚 诇讘住讜祝 讻讗砖专 讘转讞诇讛 讛讜住讻诐 讜谞讗诪专 诇讻诇 讗讬砖 讜讗讬砖 讻讬 讗转讛 转砖诇诐 诇讜 讻诪注砖讛讜 讜讗注驻"讻 诇讘住讜祝 讗转讛 讙讜诪诇 讞住讚 注诪讜 讜诇讗 转注谞讬砖 讗讜转讜 注诇 驻讬 诪注砖讬讜:



讻转讬讘 讜专讘 讞住讚 讜讻转讬讘 讜讗诪转: 诪讛 砖讛讬驻讱 讛讙诪专讗 讛住讚专 讚讘转讞诇讛 讛讜"诇 诇诪讬讬转讬 讛拽讜砖讬讗 诪专讘 讞住讚 砖讛讜讗 驻住讜拽 讘转讜专讛 讜讗讞"讻 讛拽讜砖讬讗 诪讜诇讱 讛' 讛讞住讚 砖拽讚讜诐 诇驻住讜拽 讚爪讚讬拽 讛' 讘讻诇 讚专讻讬讜 讜讛讜讗 讛讬驻讱 讛住讚专. 讘讝讛 讬"诇 注驻"讬 讛讻诇诇 砖住讚专 讛讙诪专讗 诇住讚专 讛拽讜砖讬讜转 注驻"讬 讛拽诇 拽诇 转讞诇讛 讚讛讬讬谞讜 诪转讞诇讛 讛拽讜砖讬讜转 砖讘拽诇 诇转专抓 讜讗讞"讻 诪讛 砖拽砖讛 讬讜转专 讜讻谉 讛讻讗 讚讛拽讜砖讬讗 诪爪讚讬拽 讛' 讛讬讗 讛拽诇 讘讬讜转专 诇转专抓 讘转讞诇讛 爪讚讬拽 讜诇讘住讜祝 讞住讬讚 砖讘讝讛 讻转讜讘 讻住讚专 讜讗讞"讻 讛讘讬讗 诪诇讱 讛' 讛讞住讚 讚讘讝讛 讗讬谉 讛转讬专讜抓 诪转讞诇讛 讜住讜祝 驻砖讜讟 讻"讻 砖爪专讬讱 诇讛驻讜讱 讛住讚专 讜讗注"驻 讻谉 诪转专抓 讛讻讬 讜注诇 驻讬 讛驻讬专讜砖 砖讻转讘谞讜 讗讘诇 注转讛 诪拽砖讛 讛拽讜砖讬讗 诪专讘 讞住讚 讜讗诪转 砖讛讬讗 拽砖讛 讘讬讜转专 诇讜诪专 砖讛讬驻讱 讛讞住讚 讜诇讗 讛拽讚讬诐 讗诪转 诇专讘 讞住讚 讜诪讻"诪 诪转专抓 讛讻讬 讜诪讛 砖诪拽讚讬诐 讜专讘 讞住讚 讬"诇 砖讛专讬 讛拽讘"讛 讛专讗讛 诇诪砖讛 讗讬讱 讬注砖讜 诇讘拽砖 讻驻专讛 讗诐 讞讟讗讜 讜诇讻谉 讜讚讗讬 讬砖 诇讘拽砖 诇讛拽讚讬诐 讜专讘 讞住讚 诇讗诪转 讜诪讻"诪 砖谞讬讛诐 讛诐 诪讚讜转 砖诇 讛拽讘"讛 讜讘讬讜转专 讛讜爪专讻讜 讬砖专讗诇 讝讛 砖讬拽讚讬诐 讛拽讘"讛 讞住讚 诇讗诪转 讗讝 讻砖谞讗诪专讜 讬"讙 诪讚讜转 砖讘讛诐 讛讜讚讬注 讛拽讘"讛 诇诪砖讛 砖讻驻专 注诇 注讜谉 讛注讙诇:



讜讗谞讬 诪讜讞诇 诇讛诐: 诪讝讛 诪砖诪注 讚专"讬 讚专砖 讜讬拽专讗 讛' 砖讛拽讘"讛 讛讜讗 砖拽专讗 诇讬"讙 诪讚讜转 讻讚讬 砖讬诇诪讚 诪砖讛. 讜讻谉 谞专讗讛 诪驻讬' 专讘讬谞讜 谞住讬诐 砖讛讘讬讗讜 讛转讜住' 讜讙诐 诪驻讬' 专砖"讬 讘讞讜诪砖 谞专讗讛 讻谉. 讗诪谞诐 讘转专讙讜诐 讬专讜砖诇诪讬 讗讬转讬 讜爪诇讬 诪砖讛 讜讗诪专 讛专讬 砖诪驻专砖 讜讬拽专讗 注诇 诪砖讛 砖诪砖讛 拽专讗 讻谉. 讜讗注"驻 砖诇讻讗讜专讛 驻砖讟讗 讚拽专讗 诪住讻讬诐 注诐 驻讬专讜砖 讝讛 诪讻"诪 讬砖 拽爪转 专讗讬讛 讙"讻 讚讜讬拽专讗 诇讗 拽讗讬 注诇 诪砖讛 诪诪讛 讚讻转讬讘 讗讞"讻 讜讬诪讛专 诪砖讛 讜讬驻讜诇 讜讙讜' 讜讗诐 讛拽讜专讗 讙"讻 诪砖讛 讛讬讛 诇诪讛 讛讻驻讬诇 砖诪讜:



拽讜讚诐 砖讬讞讟讗 讛讗讚诐: 讛专讗"砖 讛拽砖讛 诇诪讛 爪专讬讱 专讞诪讬诐 讟专诐 讞讟讗. 讜转讬专抓 砖诇讗 讬注谞砖 讗祝 砖讞讜讟讗 诇讘住讜祝 讘讗砖专 讛讜讗 砖诐. 讜诇注谞"讚 讝讛 讚讜讞拽 拽爪转 砖讬拽专讗 讝讛 诪讚转 专讞诪讬诐 讜讙诐 诪讛 砖转讬专抓 注讜讚 砖诇讗 讬注谞砖 注诇 诪讞砖讘转 注"讝 拽砖讛 拽爪转 讚诪诪谞"驻 讗诐 讛诪讞砖讘讛 谞讞砖讘 讞讟讗 讗"讻 讗讬谉 讝讛 拽讜讚诐 砖讬讞讟讗. 讜讛诪讛专砖"讗 驻讬专砖 诪砖讜诐 讚砖讬转祝 讛拽讘"讛 专讞诪讬诐 讘讘专讬讗讛 讜讝讛讜 诪讛 讚拽讗诪专 拽讜讚诐 砖讬讞讟讗. 讜诇注谞"讚 讗讬谉 讝讛 讘诪砖诪注讜转 拽讜讚诐 砖讬讞讟讗 讻讬 讛砖讬转讜祝 专讞诪讬诐 讘讘专讬讗讛 讛讬讛 诇诪注谉 讬诪爪讗 讛讞讜讟讗 诪讞讬诇讛 讗讞专 砖讬讞讟讗. 讜诇注谞"讚 讬砖 诇驻专砖 注"驻 诪讛 讚讗诪专讬谞谉 讘住讜讻讛 (讚祝 谞"讗) 讬爪专讜 砖诇 讗讚诐 诪转讙讘专 注诇讬讜 讘讻诇 讬讜诐 讜讗诇诪诇讗 讛拽讘"讛 注讜讝专讜 诇讗 讬讻讜诇 诇讜 砖谞讗诪专 爪讜驻讛 专砖注 诇爪讚讬拽 讜诪讘拽砖 诇讛诪讬转讜 讜讻转讬讘 讛' 诇讗 讬注讝讘谞讜 讘讬讚讜 注"砖 讜讗讬谉 诇讱 诪讚转 讛专讞诪讬诐 讙讚讜诇 诪讝讛 砖讛拽讘"讛 注讜讝专讜 拽讜讚诐 砖讬讞讟讗 讜注讬讬谉 诇拽诪谉:



注讚 砖讘讗 专"注 讜诇诪讚: 注讬讬谉 诪讛 砖讻转讘转讬 讘住驻专讬 注"诇 讘谞讚讛 (讚祝 注'):



讘转讜住' 讚"讛 砖诇砖. 讜诪讻诇 诪拽讜诐 拽砖讬讗: 诇驻讬 诪讛 砖讻转讘转讬 诇注讬诇 讚驻讬专讜砖 拽讜讚诐 砖讬讞讟讗 讚讛讬讬谞讜 砖讛拽讘"讛 注讝专讜 诇讘诇 讬讻砖诇 讘讞讟讗 砖驻讬专 讛讜讬 讘' 诪讚讜转 砖讛专讞诪讬诐 讞诇讜拽讬诐 讚拽讜讚诐 讛讞讟讗 讛拽讘"讛 诪专讞诐 注诇讬讜 诇讛拽诇 诪注诇讬讜 注讜诇 讜诇讞讝拽讜 谞讙讚 讬爪讛"专 讜讗讞专 讛讞讟讗 讛专讞诪讬诐 诇讘诇 讬注谞砖 讜讘讝讛 讗"砖 诪讛 讚讚专讬砖 讛驻住讬拽转讗 讚讘驻住讜拽 讬砖 诇讚拽讚拽 诪讛讜 讛讻驻诇 注讝讘谞讬 讛' 讜讛' 砖讻讞谞讬 讜诇诪讛 砖讬谞讛 讛诇砖讜谉 讚讘转讞诇讛 注讝讘谞讬 讜讗讞"讻 砖讻讞谞讬. 讗讘诇 诇驻"讝 讗"砖 讚讛讻讬 讚专讬砖 讚爪讬讜谉 诪拽讜谞谉 拽讜讚诐 砖讞讟讗转讬 注讝讘谞讬 讛' 讘讬讚讬 讬爪讛"专 讚讘讝讛 砖讬讬讱 诇砖讜谉 注讝讬讘讛 讻讚讻转讬讘 讛' 诇讗 讬注讝讘谞讜 讘讬讚讜 讜诇讗讞专 砖讞讟讗转讬 讛' 注谞砖谞讬 讘讙诇讜转 讜砖讻讞谞讬. 讜诇讻谉 诪砖讬讘 专拽 注诇 砖讻讞谞讬 讘讗诪专讜 讛转砖讻讞 讗砖讛 注讜诇讛 讗讘诇 注诇 注讝讘谞讬 诇讗 诪砖讬讘 讚诪讛 讚讛讜讬 讛讜讬. 讜注讬讬谉 注讜讚 诪讛 砖讻转讘转讬 诪讝讛 讘住驻专讬 诪谞讞转 注谞讬 诇驻' 讘专讗砖讬转:



讚"讛 讜砖讘 讜专驻讗. 住诇讬讞转 讛注讜谉 拽专讗 专驻讜讗讛: 诇驻"讝 讬拽砖讛 讗讬讱 拽讗诪专 讗讬讝讛讜 讚讘专 砖爪专讬讱 专驻讜讗讛 讜讻讜' 砖讛专讬 住诇讬讞转 讛注讜谉 谞拽专讗 专驻讜讗讛. 砖讜讘 专讗讬转讬 砖讛专讬"祝 讘注讬谉 讬注拽讘 讛拽砖讛 讻谉 讜诪讛 砖转讬专抓 讚讚专砖 诪诇砖讜谉 讜专驻讗 诇讜 讚诪砖诪注 砖讛讜讗 注爪诪讜 诪专驻讗 注爪诪讜 诪讛 砖诇讗 砖讬讬讱 讘住诇讬讞转 讛注讜谉 诇讗 讛讘谞转讬 砖讛专讬 讘诪讙讬诇讛 讝讛 讜砖讘 讜专驻讗 诇讜 讘注爪诪讜 讚诪讬讬转讬 讛讻讗 讚专砖 注诇 住诇讬讞转 注讜谉. 讗讻谉 诇注谞"讚 讬"诇 讚讛转讜住' 专爪讜 诇讘讗专 诪讛 讚拽讗诪专 讛讻讗 讗讬讝讛讜 讚讘专 砖爪专讬讱 专驻讜讗讛 讛讜讬 讗讜诪专 讝讛 讙讝专 讚讬谉 讚诇诪讗 讜专驻讗 诇讜 讻驻砖讜讟讜 砖谞转专驻讗 诪讞诇讬讜 讗诐 谞注谞砖 注诇 注讘讬专讜转 诇讝讛 讻转讘讜 砖讚专砖 讛讻讗 讻诪讜 砖讚专砖 讘诪讙讬诇讛 注诇 住诇讬讞转 注讜谉 诇讗驻讜拽讬 注诇 讞讜诇讬 诪诪砖 讗讘诇 讘讗诪转 讙诐 讘诪讙讬诇讛 讛驻讬专讜砖 讻诪讜 讛讻讗 讚住诇讬讞转 讛注讜谉 拽专讗 专驻讜讗讛 诪驻谞讬 砖注"讬 转砖讜讘讛 诪专驻讗 注爪诪讜 诪讙讝专 讚讬谉 砖诇讜 砖讘讛 谞住诇讞 注讜谞讜 讜讘讝讛 讗"砖 诪讛 砖讚专砖 专讘 诇拽诪谉 砖讙讝专 讚讬谉 砖诇 爪讘讜专 谞拽专注 诪讚讻转讬讘 讘讻诇 拽专讗谞讜 讗诇讬讜 讜诇诪讛 诇讗 讬诇讬祝 讻诪讜 专' 讬讜讞谞谉 诪砖讜诐 讜专驻讗 诇讜. 讗讘诇 诇驻"讝 讬"诇 讚讛讜讗 讚专砖 注诇 专驻讜讗讛 诪诪砖 讗讜 注讻"驻 讗讬谉 专讗讬讛 讻"讻 讻讬讜谉 砖讗驻砖专 诇驻专砖 讻谉:



讚"讛 讗砖专. 诇讗 讬砖讗 驻谞讬诐 诇讝拽谉: 诪讝讛 讗讬谉 专讗讬讛 讻"讻 讚讙诐 讝讛 讬砖 诇驻专砖 砖诇讗 讬专讗讛 驻谞讬诐 爪讛讜讘讜转 讜诪专讞诐 诇讝拽谉 讚讗诐 注诇 驻谞讬 讝拽谉 拽讗讬 讛"诇 诇讻转讜讘 诇讗 讬砖讗 驻谞讬 讝拽谉. 讗讘诇 讘谞讚讛 讛讘讬讗讜 讛转讜住' 诪诪讛 讚讻转讬讘 讙讘讬 诇讜讟 讛谞讛 谞砖讗转讬 驻谞讬讱 讚诪讝讛 讜讚讗讬 谞专讗讛 讚拽讗讬 注诇 驻谞讬 讗讚诐. 讜讻谉 诪砖诪注 诪讗转 驻谞讬 讗讬讜讘 砖讛讘讬讗讜 讛转讜住' 诇拽诪谉. 讜注讬讬谉 讘转讜住' 讘谞讚讛 讜诪讛 砖讻转讘转讬 讘住驻专讬 注"诇 砖诐:





诪专讗讬转 讛注讬谉

诇诪讬 砖诪砖讬诐 注爪诪讜 讻砖讬专讬讬诐. 驻讬专讜砖 讚诪诇讘 讜谞驻砖 讗讬谞讜 诪讞砖讬讘 注爪诪讜 讻诇诇 讜讝讜 诪讚讛 拽讚讜砖讛 诇拽讘讜注 讘诇讘讜 讘讗诪转 讜诇注砖讜转 诪注砖讛 砖谞讬讻专 讚诪砖讬诐 注爪诪讜 讻砖讬专讬讬诐 讜讘讜讞谉 诇讘讜转 讬讜讚注 讚讻谉 讛讜讗 讜讚讜讘专 讗诪转 讘诇讘讘讜 讜驻讬讜 讜诇讘讜 砖讜讬谉 讜讝讜 讛讬讗 砖拽砖讛 讜诇讻谉 讗诪专 讗诇讬讛 讜拽讜抓 讘讛:


注讚 砖讘讗 专讘讬 注拽讬讘讗 讜诇讬诪讚 讻讗谉 拽讜讚诐 讙讝"讚 讻讗谉 诇讗讞专 讙讝"讚. 讻转讘 讛专讘 注讬讜谉 讬注拽讘 讝"诇 谞专讗讛 讚专讘讬 注拽讬讘讗 讗讝讬诇 诇砖讬讟转讬讛 讚讗讬转讗 讘讬讜诪讗 讚祝 驻"讛 注讘讬专讜转 砖讘讬谉 讗讚诐 诇讞讘讬专讜 讗讬谉 讬讛"讻 诪讻驻专 注讚 砖讬专爪讛 讗转 讞讘讬专讜 砖谞讗诪专 诪讻诇 讞讟讗转讻诐 诇驻谞讬 讛' 转讟讛专讜 专讘讬 注拽讬讘讗 讗讜诪专 讗砖专讬讻诐 讬砖专讗诇 讜讻讜' 讜驻讬专砖 诪讛专砖"讗 讚专讘讬 注拽讬讘讗 讞讜诇拽 讗专"讗 讜住"诇 诇驻谞讬 讛' 转讟讛专讜 诇讗 拽讗讬 讗注讘讬专讜转 砖讘讬谉 讗讚诐 诇诪拽讜诐 专拽 砖讛拽讘"讛 注爪诪讜 讬讟讛专 讗转讻诐 讜讗讬谉 讞讬诇讜拽 讘讬谉 讞讟讗 砖讘讬谉 讗讚诐 诇讞讘讬专讜 讗讜 诇诪拽讜诐 讛讻诇 讬讛"讻 诪讻驻专 讗"讻 诪讻"砖 转砖讜讘讛 砖注讜砖讛 讝讚讜谞讜转 讻讝讻讬讜转 诇讻讱 讛讜爪专讱 诇转专抓 讻讗谉 拽讜讚诐 讙讝"讚 讻讗谉 诇讗讞专 讙讝"讚 注讻"诇 讜讻转讘 注诇讬讜 讛专讘 讻诪讛专"专 讞谞谞讬讗 讘讜谞讚讬 讝诇讛"讛 讜讝"诇 讛讗讬 讻"砖 讚讗讬转 讘讬讛 驻专讻讗 砖讛专讬 讬讛"讻 诪讻驻专 注诇 注砖讛 讜注诇 诇"转 讜讘讝诪谉 讛砖注讬专 讛讬讛 诪讻驻专 注诇 讛讻诇 诪砖讗"讻 讛转砖讜讘讛 注讻"诇 讜谞专讗讛 砖讻讜谞转讜 讚讗诐 谞讗诪专 讚诪讬讬专讬 讚讜拽讗 讻砖注砖讛 转砖讜讘讛 诪讗讛讘讛 讚讝讚讜谞讜转 谞注砖讜转 诇讜 讻讝讻讬讜转 讜讘讛讗 讛讜讗 讚拽讗诪专 讚注讚讬祝 诪讬讛"讻 讗"讻 诇讚讬讚讬讛 讗诪讗讬 讛讜爪专讱 诇讜诪专 讻讗谉 拽讜讚诐 讙讝"讚 讜讻讜' 讻讬讜谉 讚讘转砖讜讘讛 诪讬专讗讛 讙专注 讟驻讬 诪讬讛"讻 讜讚讗讬: 
讗诪谞诐 讗谞讬 讘注谞讬讬 讗讜诪专 讗注讬拽专讗 讚讚讬谞讗 驻讬专讻讗 讚讛专讘 诪讛专砖"讗 讝"诇 讘讞讬讚讜砖讬 讗讙讚讜转 诇讗 讻转讘 讻谉. 讜谞专讗讛 砖讻讜谞转 讛专讘 注讬讜谉 讬注拽讘 注诇 讛专讘 诪讛专"讬 驻讬谞讟讜 讝"诇 砖讛讜讗 讝"诇 讻转讘 讚专讘讬 注拽讬讘讗 驻诇讬讙 讗专讗讘"注 讘讛讗 讚注讘讬专讜转 砖讘讬谉 讗讚诐 诇讞讘讬专讜 讜讻讜'. 讗诪谞诐 讗讬谉 讻讜谞转 讛专讬"祝 讚讬讛"讻 诪讻驻专 诪讛 砖讞讟讗 诇讞讘讬专讜. 专拽 讻讜谞转 讛专讬"祝 讚专讗讘"注 住讘专 讚讗诐 诇讗 驻讬讬住 诇讞讘讬专讜 讗讬谉 讬讛"讻 诪讻驻专 讙诐 讛注讘讬专讜转 砖讘讬谉 讗讚诐 诇诪拽讜诐. 讜专讘讬 注拽讬讘讗 住讘专 讚讛讙诐 讚注讘讬专讜转 砖讘讬谞讜 诇讘讬谉 讞讘讬专讜 讘诪拽讜诪谉 注讻"讝 讬讜诐 讛讻驻讜专讬诐 诪讻驻专 注讘讬专讜转 砖讘讬谉 讗讚诐 诇诪拽讜诐. 讗讘诇 诇讗 住讘专 专讘讬 注拽讬讘讗 讚讬讛"讻 讛讜讗 诪讻驻专 注讘讬专讜转 砖讘讬谞讜 诇讞讘讬专讜 讗注"驻 砖诇讗 驻讬讬住讜 讜谞转专爪讛 讻讗砖专 讛专讜讗讛 讬专讗讛 讘讻诇 诇砖讜谉 讛专讘 诪讛专"讬 驻讬谞讟讜 讝"诇 讜讙诐 讗讬谞讛 住讘专讗 讘注讜诇诐 砖讬讻驻专 注讘讬专讜转 砖讘讬谉 讗讚诐 诇讞讘讬专讜 讜讗"讻 谞驻诇 讛讬住讜讚 讜讚讜拽 讛讬讟讘. 砖讜讘 谞讝讻专转讬 砖讻谉 讻转讘转讬 讘驻转讞 注讬谞讬诐 讜砖诐 讛拽砖讬转讬 注诇 讛专讘 诪讛诪讚专砖 注"砖:





驻转讞 注讬谞讬诐

讗谞讬 讛讜讗 拽讜讚诐 砖讬讞讟讗 讛讗讚诐 讜讗谞讬 讛讜讗 诇讗讞专 砖讬讞讟讗 讛讗讚诐 讜讬注砖讛 转砖讜讘讛. 讻转讘 讛专讗"砖 讜讗"转 拽讜讚诐 砖讬讞讟讗 讛讗讚诐 诇诪讛 爪专讬讱 专讞诪讬诐 讜转讬专抓 砖讙诇讜讬 诇驻谞讬讜 砖讬讞讟讗. 讜讬砖 诇讛专讙讬砖 讚讻讘专 谞讜讚注 讝讛 诪讬砖诪注讗诇 讚讻转讬讘 讻讬 砖诪注 讗诇讛讬诐 讗诇 拽讜诇 讛谞注专 讘讗砖专 讛讜讗 砖诐. 讜转讜 讚讛转诐 讻转讬讘 讻讬 砖诪注 讗诇讛讬诐 讗诇 拽讜诇 讛谞注专 讗诇诪讗 讗驻讬诇讜 诪讚转 讛讚讬谉 谞讜转谞转 诇讚讜谞讜 讻驻讬 讗讜转讛 砖注讛 讜讗诇讜 讛讻讗 讻转讬讘 讛' 砖讛讜讗 诪讚转 专讞诪讬诐 讗谞讬 讛讜讗 拽讜讚诐 砖讬讞讟讗. 讜讛讬讛 讗驻砖专 诇讜诪专 讚讗讬 诪讬砖诪注讗诇 讛"讗 讚讛转诐 讝专注讜 讛讜讗 讚讛讬"诇 诇讞讟讜讗 讻诪"砖 诪诇讗讻讬 专讜诐 砖注转讬讚讬谉 诇讛诪讬转 讬砖专讗诇 讘爪诪讗 讜诇驻讬讻讱 诪讚转 讛讚讬谉 讻讜转讘 诇讚讜谉 讘讗砖专 讛讜讗 砖诐. 讜讛讻讗 诪讚转 专讞诪讬诐 砖讗祝 砖讛讗讚诐 注爪诪讜 讬讞讟讗 砖诇讗 诇讛住转讻诇 讘诪讛 砖注转讬讚 诇讞讟讜讗. 讜注讚讬讬谉 讬砖 诇讛专讙讬砖 讚讬诇驻讬谞谉 诪讬砖专讗诇 讚讗注"讙 讚专讗讛 讚注转讬讚讬谉 诇注砖讜转 讛注讙诇 讙讗诇谞讜 诪诪爪专讬诐 讜讗祝 讚讬砖 诇讜诪专 爪讘讜专 砖讗谞讬. 诪"诪 诪诪讗讬 讚讗诪专讬谞谉 诇注讬诇 讗讬谉 讚谞讬谉 诇讗讚诐 讗诇讗 诇驻讬 诪注砖讬讜 砖诇 讗讜转讛 砖注讛 讜讬诇讬祝 诪讬砖诪注讗诇 诪讜讻讞 讚诇讗 诪讞诇拽 讘讬谉 注转讬讚 讝专注讜 诇讞讟讜讗 诇讛讜讗 注爪诪讜 砖讬讞讟讗 讚诪砖诪注 诇讬讛 讚诪讚讻转讬讘 住转诪讗 讻讬 砖诪注 讗诇讛讬诐 讗诇 拽讜诇 讛谞注专 讘讗砖专 讛讜讗 砖诐 诪讜讻讞 讚诇驻讬 诪注砖讬讜 砖诇 讗讜转讛 砖注讛 谞讚讜谉 讗祝 砖注转讬讚 讛讜讗 诇讞讟讜讗 讜讛讚专讗 讛注专转谞讜 诇讚讜讻转讗. 诇讻谉 谞专讗讛 讚讛讻讗 诪住讚专 诪讚讜转 专讞诪讬诐 讜诪讛 讗讬讻驻转 讗讬 讬诇驻讬谞谉 讻讘专 诪注谞讬谞讬诐 讗讞专讬诐. 讜诪讗讬 讚讻转讬讘 讻讬 砖诪注 讗诇讛讬诐 讗诇 拽讜诇 讛谞注专 讘讗砖专 讛讜讗 砖诐 讛讬讬谞讜 讚讛诪诇讗讱 讗讜诪专 诇讛讙专 讚讝讜 讗讞转 诪诪讚转 专讞诪讬讜. 讜诇讗 专爪讛 诇讚讘专 讗诇 讛讙专 讘砖诐 讛诪讬讜讞讚 讗讘诇 诇注讜诇诐 讚讛讬讗 诪讚转 专讞诪讬诐:
讜讗驻砖专 诇驻专砖 讻驻讬 讚讘专讬 讛专讗"砖 讗谞讬 讛' 拽讜讚诐 砖讬讛讟讗 讗谞讬 讛' 讗讞专 砖讬讞讟讗 讘诪讛 砖讬讚讜注 砖诪讚转讜 讬转讘专讱 诇讚讜谉 讘讗砖专 讛讜讗 砖诐 砖讗讬谞讜 诪住转讻诇 讘诪讛 砖注转讬讚 诇讞讟讜讗. 讗讱 讛讜讗 诪住转讻诇 讘诪讛 砖注转讬讚 诇注砖讜转 讟讜讘讛 讜讻诪砖"讛 讘讛讜爪讬讗讱 讗转 讛注诐 诪诪爪专讬诐 转注讘讚讜谉 讗转 讛讗诇讛讬诐 注诇 讛讛专 讛讝讛 讜讘讝讻讜转 讝讛 讛讜砖讬注诐 讻诪砖讝"诇 讜讗祝 砖注转讬讚讬谉 诇注砖讜转 讛注讙诇 诇讗 讛讘讬讟 讗讜谉 讘讬注拽讘 讜讝砖"讛 讗谞讬 讛' 拽讜讚诐 砖讬讞讟讗 讚讙诇讜讬 砖讬讞讟讗 讜讗讬谞讜 诪住转讻诇 诇注转讬讚. 讜讗谞讬 讛' 讗讞专 砖讬讞讟讗 诇专讗讜转 讗诐 注转讬讚 诇砖讜讘 讘转砖讜讘讛 诪专讞诐 注诇讬讜 讗祝 讚讛讜讜 转专转讬 讚住转专谉 砖讗讬谞讜 专讜讗讛 讛讞讟讗 砖讬注砖讛 讜专讜讗讛 讛讟讜讘讛 砖注转讬讚 诇注砖讜转 讜讛讬讬谞讜 专讘讜转讗 讚诪诪讚转 专讞诪讬讜 砖转讬诐 讝讜 砖诪注谞讜. 讜讗驻砖专 砖诇讝讛 讻讬讜讬谉 专砖"讬 讘诪"砖 讜讗谞讬 诪专讞诐 砖诇讗讞专 砖讬讞讟讗 讗诐 讬砖讜讘 讻诇讜诪专 砖诪专讞诐 讘注讘讜专 砖注转讬讚 诇砖讜讘 讜诇注谞讬谉 讛讟讜讘讛 诪住转讻诇 诇注转讬讚:
注讜讚 转讬专抓 讛专讗"砖 讚拽讜讚诐 砖讬讞讟讗 诪专讞诐 讗诐 讛专讛专 讘注"讝 讚讗讬谞讜 诪讞砖讬讘 讛讛专讛讜专 讘注"讝 注讚 砖讬注讘讜讚 注"讝 讜讗讝 诪爪专祝 讛诪讞砖讘讛. 讜诪拽砖讬诐 注诇 讛专讗"砖 讚讛讗 讗诪专讬谞谉 驻"拽 讚拽讚讜砖讬谉 讚讗祝 讘砖讗专 注讘讬专讜转 砖注讜砖讛 驻专讬 诪爪讟专驻转 讜诪讗讬 讗讬专讬讗 注"讝 讚谞拽讟 讛专讗"砖. 讜讞讝讬谞讗 诇讛专讘 诪讜驻转 讛讚讜专 诪讛专讞"讗 讝诇讛"讛 讘住' 讬砖专砖 讬注拽讘 砖转讬专抓 讚讛转诐 驻"拽 讚拽讚讜砖讬谉 讗诪专讬谞谉 讚注讜诇讗 诪讜拽讬 拽专讗 讘注讘专 讜砖谞讛 讜诇讚讬讚讬讛 讬砖 诇讜诪专 讚注"讝 讗讬谉 诪爪讟专驻转 讛诪讞砖讘讛 讗诇讗 讻砖注讘讚 讜砖讗专 注讘讬专讜转 讗祝 讻砖注砖讛 讛注讘讬专讛 讗讬谞讜 谞注谞砖 讗诇讗 注诇 讛注讘讬专讛 讜诇讗 注诇 讛诪讞砖讘讛 注讻"讚 讜爪"诇 诇驻"讝 讚讻讜谞转 讛专讗"砖 讚诪讗谉 讚驻诇讬讙 讗注讜诇讗 讬驻专砖 讗谞讬 讛' 拽讜讚诐 砖讬讞讟讗 讻转讬专讜抓 专讗砖讜谉 讚诪专讞诐 讗祝 砖讙诇讜讬 诇驻谞讬讜 砖讬讞讟讗. 讗讱 拽砖讛 讚诪讗讬 驻专讬讱 讛砖"住 注诇 专"讬 讚讗诪专 讛专讬 砖讗诪专 诇讜 讗讘讬讜 注诇讛 诇讘讬专讛 讜讛讘讗 诇讬 讙讜讝诇讜转 讜谞驻诇 讜诪转 讜讻讜' 讜讚讬诇诪讗 诪讛专讛专 讘注"讝 谞讬诪讗 讚专"讬 讻注讜诇讗 住"诇 讚讙诐 讘注"讝 讗讬谉 讛诪讞砖讘讛 诪爪讟专驻转 讻砖诇讗 注讘讚 讜讘诪讛 讻讞讜 诇讛拽砖讜转 讘驻砖讬讟讜转 讜讗讞专 讝诪谉 专讘 专讗讬转讬 诇讛讙讗讜谉 诪讛专砖"拽 讝诇讛"讛 讘住' 讘专讻转 砖诪讜讗诇 驻' 注拽讘 砖注诪讚 注诇 讻诇 讝讛 讜转专讬抓 讬转讬讘 注讬讬谉 砖诐 讘讗讜专讱 讜讘专讜讞讘:
注讜讚 转讬专抓 讛专讘 讬砖专砖 讬注拽讘 讚讻讜谞转 讛专讗"砖 讚讝诪谞讬谉 讚诪专讞诐 讘注"讝 诇驻谞讬诐 诪砖讜专转 讛讚讬谉 诪爪讚 专讞诪讬讜 注"砖 讜讬砖 拽爪转 住讬讜注 诇讝讛 讚讗诇转"讛 诇讬诪讗 讛专讗"砖 讗谞讬 讛' 拽讜讚诐 砖讬讞讟讗 讚讗讬谞讜 诪讞砖讬讘 讛诪讞砖讘讛 专注讛 讘砖讗专 注讘讬专讜转 讜诪讬 讚讞拽讜 诇讗讜拽讜诪讬讛 讘注"讝. 讗诪谞诐 讻驻"讝 讗驻砖专 讚讻讜谞转 讛专讗"砖 讚讬砖 诇讛专讙讬砖 讘转讬专讜抓 专讗砖讜谉 砖转讬专抓 讚讻讘专 谞讜讚注 讚讗讬谉 讚谞讬谉 诇讗讚诐 讗诇讗 讻驻讬 讗讜转讛 砖注讛 诪讬砖诪注讗诇 讻诪讜 砖讻转讘谞讜 诇注讬诇 讜爪专讬讱 诇讬讚讞拽 讚讛讬讗 诪诪讚讜转 专讞诪讬诐 讻诪砖"诇. 讜诇讛讻讬 转讬专抓 讛专讗"砖 转讬专讜抓 砖谞讬 讚讛讜讗 诪讚转 专讞诪讬诐 诪诪砖 诇驻谞讬诐 诪砖讜专转 讛讚讬谉 讚诪专讞诐 诇驻注诪讬诐 讗诐 讛专讛专 讘注"讝. 讜诇讛讻讬 诇讗 驻讬专砖讛 讘诪讞砖讘转 砖讗专 注讘讬专讜转 讚讻讱 讛讜讗 讛讚讬谉 讻诪讜 诇讚讜谉 讘讗砖专 讛讜讗 砖诐. 讜讘注讬 诇讗讜拽讜诪讬讛 诇驻谞讬诐 诪砖讜专转 讛讚讬谉 讜诪砖讜"讛 讗讜拽诪讬讛 讘注"讝:
讜讚专讱 讚专砖 讗驻砖专 诇讜诪专 讚讻讜谞转 诪"砖 讛' 讗讞专 砖讬讞讟讗 讛讜讗 讚诪诪讚转 专讞诪讬讜 讗讬谞讜 讚谉 讛讗讚诐 讻讞讜讟讗 诇诪诇讱 讛讻讘讜讚 讚诇讗 讛讬讛 转拽讜诪讛 讻诇诇 讗驻讬诇讜 讘讞讟讗 拽诇 专拽 讛讜讗 讚谉 讻诪讬 砖讞讜讟讗 诇讞讘讬专讜 讻诪讜 砖讛讗专讬讱 讛专讘 住' 讛注讬拽专讬诐. 讗"谞 讘诪"砖 讘讝讛专 讛拽讚讜砖 讚讛讞讜讟讗 讗祝 讚诪转讜讚讛 讜诪转讞专讟 诇讗 谞诪讞讛 讛拽讟讬讙讜专 讜注讚讬讬谉 注讜诪讚 讜诪拽讟专讙 讜讘专讞诪讬讜 讛诪专讜讘讬诐 转讻祝 砖讛转讜讚讛 讜谞转讞专讟 诪专讞诐 注诇讬讜 诇住诇拽 讛拽讟讬讙讜专 讜讻诪"砖 讘讝讛专 讛拽讚讜砖 注诇 驻住讜拽 讙诐 讛' 讛注讘讬专 讞讟讗转讱 诇讗 转诪讜转 讜讝讛讜 讗谞讬 讛' 讗讞专 砖讬讞讟讗 讚讗讬谞讜 诪注专讬讱 讛讞讟讗 讻讞讜讟讗 讗诇讬讜 讬转讘专讱 讜讙诐 诪注讘讬专 讛拽讟讬讙讜专 讜讚讜拽 讜讗讞专 讝诪谉 专讘 专讗讬转讬 诇讛专讘 诪砖讻谞讜转 讬注拽讘 砖谞讝讚诪谉 诇讬讚讬 砖讛讗专讬讱 讛专讘讛 讘讚讘专讬 讛专讗"砖 讛谞讝' 讘拽讜谞讟专讬住 爪谞讬祝 诪诇讜讻讛 讜讗讬谉 讛驻谞讗讬 诪住讻讬诐 诇注诪讜讚 讘讚讘专讬 拽讚砖讜 讻诇诇:


讗诇 专讞讜诐 讜讞谞讜谉 讗诪专 专讘 讬讛讜讚讛 讘专讬转 讻专讜转讛 诇讬"讙 诪讚讜转 讜讻讜' 讻转讘 讛讙讗讜谉 诪讛专"诇 讘住' 讟讜专讬 讗讘谉 诪讚讗诪专 专"讬 注诇 讗诇 专讞讜诐 讜讞谞讜谉 诇讛讗 讚讘专讬转 讻专讜转讛 诇讬"讙 诪讚讜转 诪砖诪注 讚讘讻讗谉 诪转讞讬诇 诪谞讬谉 讛讬"讙 诪讚讜转 砖诇讗 讻讚讘专讬 讛转讜住' 砖驻讬专砖讜 砖讛诪谞讬谉 诪转讞讬诇 讗讜 诪讛砖诐 专讗砖讜谉 砖诇 讛' 讛' 讗讜 诪谉 讛砖谞讬 注讻"诇 讜注诐 砖讬砖 诇讚讞讜转 拽爪转 诇讚注转 讛转讜住'. 诪"诪 讛谞讗谞讬 砖讛讜讗 讚拽讚讜拽 谞讻讜谉 诇讜诪专 砖讛砖"住 诪住讻讬诐 讛讜诇讱 诇住讘专转 讛讝讛专 讛拽讚讜砖 讜讛专讘 讛讗专"讬 讝爪"诇:


砖诪拽专注转 讙讝专 讚讬谞讜 讜讻讜' 谞住转驻拽 讛专讘 驻专砖转 讚专讻讬诐 讚祝 讻"讟 讘讛讗 讚讗诪专讬谞谉 讚讙讝"讚 讘爪讘讜专 谞拽专注 讜讻谉 诇诪"讚 讚讙讝"讚 讚讬讞讬讚 谞拽专注 讗诐 讛讜讗 讚讜拽讗 诪专注讛 诇讟讜讘讛 讗讘诇 诪讟讜讘讛 诇专注讛 诇注讜诇诐 讗讬谞讜 谞拽专注 讗讜"讚 讙诐 诪讟讜讘讛 诇专注讛 谞拽专注 讜讛讘讬讗 诪讗讬 讚讗诪专谉 讘住诪讜讱 注诇 讛讗 讚注转讬' 诇讟讜讘讛 讜讻转讘 讚诇讬讻讗 诇诪砖诪注 诪讬谞讛 注"砖 讘讗讜专讱. 讜诪讛讛讬讗 讚讗诪专讬谞谉 驻"拽 讚讻转讜讘讜转 讚祝 讞' 讗驻讬诇讜 谞讞转诐 讙讝专 讚讬谞讜 砖诇 注' 砖谞讛 诇讟讜讘讛 谞讛驻讱 诇专注讛. 讗讬谉 专讗讬讛 讻讚讚讞讬 讘住讜讙讬讬谉 诇讛讛讬讗 讚注转讬诐 讜讻讜' 砖讗谞讬 讛转诐 讚讗驻砖专 讜讛"谞 讛讛讬讗 讚讗驻砖专 诇讛驻讜讱 讛讙讝"讚 砖讛讬讛 诇讟讜讘讛 砖讛讚讘专 注爪诪讜 讬讛讬讛 诇讜 诇专注讛. 讗讘诇 讗驻砖专 讚讛"谞 谞拽专注 讜讗砖诪讜注讬谞谉 专讘讜转讗 讚谞讛驻讱 诇专注讛 讜诇讗 住讙讬 讘谞拽专注 讜讚讜拽:





砖注专讬 转讜专转 讘讘诇

(讬讝 讘) 讘专讬转 讻专讜转讛 诇讬"讙 诪讚讜转 讜讻讜'.鈥斪�"讙 诪讚讜转 讗诇讜 诪讻讜谞讜转 讘诪讚专砖讜转 诪讚讜转 砖诇 专讞诪讬诐*注讬' 讘诪讚讘专 专讘讛 驻讻"讗 讬讝 讜转谞讞讜诪讗 驻谞讞住 住讬' 讬讘 讜驻住讚专"讻 驻住拽讗 讗转 拽专讘谞讬 诇讞诪讬.. 讜诇讻谉 专讜讘 讛诪讜谞讬诐 讬诪谞讜 讗转 讛讬"讙 诪讚讜转 注讚 "讜谞拽讛", 讻讬 诪讻讗谉 讜讗讬诇讱 讗讬谞谉, 诇讚注转诐, 诪讚讜转 砖诇 专讞诪讬诐, 讜诇讻谉 谞讚讞拽讜 诇讻讜讜谉 诪住驻专 讬"讙. 讜讛谞讛 讚注转 讛讙讗讜谉 砖讛讘讬讗 讛专讬"祝 (讜讛讜讗 专讘 讛讗讬 讙讗讜谉*讻驻讬 砖讬讜爪讗 诪驻讗专 讛讚讜专 诇讛专诪讘"诐 住讬' 爪' 讜住驻专 讛诪谞讛讬讙 讛诇讻讜转 转注谞讬讜转 住讬' 讬讚.) 讜专讘 住注讚讬讛 讙讗讜谉 (诪讜讘讗 讘专讗讘"注 驻' 转砖讗) 讜专讘讬谞讜 谞住讬诐 (讻诪讜讘讗 讘砖诪讜 讘转讜住' 讻讗谉), 砖讛砖诐 讛专讗砖讜谉 讗讬谞讜 讘讻诇诇 讛诪谞讬谉, 诪驻谞讬 砖讛讜讗 讚讘讜拽 诇"讜讬拽专讗" 砖诇驻谞讬讜. 讜诇诪诇讗 讗转 讛诪谞讬谉 讚注转 专住"讙 (讻驻讬 讛谞专讗讛 诪谉 讛专讗讘"注 砖诐) 诇讞砖讜讘 讗转 讛砖诐 讛砖谞讬 诇砖转讬 诪讚讜转, 讻转讬讘转讜 讜拽专讬讗转讜, 讛讜讬"讛 讜讗讚谞讜"转. 讜专讘谞讜 谞住讬诐 (讘诪讙诇转 住转专讬诐, 转讜住' 讻讗谉 讜转讜住' 注讛"转 驻' 转砖讗 讜驻讬' 专讬讘"讗 砖诐) 诪讜谞讛 "谞讜爪专 讞住讚 诇讗诇驻讬诐" 诇砖转讬 诪讚讜转. 讗讘诇 讛专讗讘"注 砖诐 讘砖诐 专讘谞讜 谞住讬诐 讜讻谉 讘诪谞讛讬讙 讛诇' 转注谞讬讜转 住讬' 讬讚 讘砖诐 诪讙诇转 住转专讬诐 (砖讻讬讚讜注 讞讬讘专讛 专' 谞住讬诐) 讬诪谞讜 "讗专讱 讗驻讬诐" 诇砖转讬 诪讚讜转*讜讗讬谉 讝讛 住转讬专讛, 砖讗驻砖专 砖专' 谞住讬诐 讻转讘 讘诪讙诇转 住转专讬诐 砖诇讜 砖转讬 讚注讜转 讘讝讛 (注讬' 讛讬讟讘 讘诪谞讛讬讙 砖诐 讚诪砖诪注 讻谉). 讜专讗讬转讬 诇讛讙讗讜谉 砖讬"专 讝"诇 讘转讜诇讚讜转 专' 谞住讬诐 讛注专讛 讻"讘 砖讻转讘, 讚讞讝专 讘讜 专' 谞住讬诐 讘驻讬专讜砖讜 诇转讜专讛 诪讚讘专讬讜 讘诪讙诇转 住转专讬诐 讗讜 诇讛讬驻讱 注"讻. 讜讝讛 讗驻砖专 诇驻讬 讚注转讜 砖专' 谞住讬诐 讞讬讘专 驻讬专讜砖 注诇 讛转讜专讛 诪讝讛 砖讻转讘讜 讘转讜住' 注讛"转 驻' 讘讛注诇讜转讱 驻讬专讜砖 讘砖诪讜 注诇 讛讻转讜讘 "砖砖 诪讗讜转 讗诇祝 专讙诇讬 讜讙讜'". 讜讙诐 讘专讗讘"注 驻' 转砖讗 讻转讘 讚专' 谞住讬诐 诪讜谞讛 "讗专讱 讗驻讬诐" 砖转讬 诪讚讜转. 讗讘诇 讗讬谉 诇讝讛 讬住讜讚 讻诇 注讬拽专, 砖讻讘专 讻转讘谞讜 讚讛诪谞讛讬讙 讻转讘 讘砖诐 诪讙讬诇转 住转专讬诐 讚专' 谞住讬诐 诪讜谞讛 讗专讱 讗驻讬诐 砖转讬 诪讚讜转, 讜讙诐 诪"砖 讘转讜住' 注讛"转 讘驻' 讘讛注诇讜转讱 讘砖诪讜 讗驻砖专 砖讛讬讛 讻转讜讘 讘诪讙诇转 住转专讬诐 讗讜 讘住驻专 讗讞专 砖诇讜, 讜讗讬谉 砖讜诐 专诪讝 专讗讬讛, 砖专' 谞住讬诐 讞讬讘专 驻讬专讜砖 诇转讜专讛.. 讘住驻专 讞住讬讚讬诐 住讬' 专"谞 诪转讞讬诇 诇讞砖讜讘 诪谉 "专讞讜诐 讜讞谞讜谉" 注讚 "讜谞拽讛" 注砖专 诪讚讜转, 讜注讜讚 讙' 诪讚讜转 讛讜讗 诪讜谞讛 "讜住诇讞转 诇注讜谞谞讜 讜诇讞讟讗转谞讜 讜谞讞诇转谞讜 (讜讝讛 驻诇讗, 讻讬 诪讗诪专 讝讛 诪砖讛 讗诪专讜, 讜诪讛 讝讛 注谞讬谉 诇讬"讙 诪讚讜转, 砖讛拽讘"讛 讗诪专谉?).


讜讛专诪讘"诐 讘驻讗专 讛讚讜专 住讬' 爪' 讻转讘, 砖讛砖诐 讛专讗砖讜谉 讗讬谞讜 诪谉 讛诪谞讬谉, 讜"讗专讱 讗驻讬诐" 讗讬谞讛 讗诇讗 诪讚讛 讗讞转, 讜讻谉 "谞讜爪专 讞住讚 诇讗诇驻讬诐" 诪讚讛 讗讞转; 讗讘诇 讛讜讗 诪讜谞讛 "诇讗 讬谞拽讛" 诇诪讚讛 讗讞转. 讜讻转讘 注讜讚, 砖讬砖 诪讬 砖讞讜砖讘 "讜谞拽讛 诇讗 讬谞拽讛" 专拽 诇诪讚讛 讗讞转 讻注谞讬谉 砖谞讗诪专 "讜谞拽讛 诇讗 讗谞拽讱" (讬专诪' 诪讜 讻讞), 讗诇讗 砖讝讛 诪讜谞讛 "驻讜拽讚 注讜谉 讗讘讜转 注诇 讘谞讬诐 讜讙讜'" 诇诪讚讛 讬"讙, 讜讻谉 注讬拽专, 砖讛专讬 诪爪讬谞讜 讘诪拽讜诐 讗讞专 讻砖讛讬讛 诪砖讛 专讘讬谞讜 爪专讬讱 诇讛转驻诇诇 注诇 讬砖专讗诇 讘诪讚讜转 专讞诪讬诐 讗诪专: "讜注转讛 讬讙讚诇 谞讗 讻讞 讛' 讻讗砖专 讚讘专转 诇讗诪专 讛' 讗专讱 讗驻讬诐 讜专讘 讞住讚 谞砖讗 注讜谉 讜驻砖注 讜谞拽讛 诇讗 讬谞拽讛 驻讜拽讚 注讜谉 讗讘讜转 注诇 讘谞讬诐 注诇 砖诇砖讬诐 讜注诇 专讘注讬诐" (讘诪' 讬讚 讬讝-讬讞). 讜讙诐 讗诇讜 诪讚讜转 专讞诪讬诐 讛谉, 砖讙讜讘讛 诪诪谞讜 讘注讚 注讜谞讜转 砖注砖讛 讘注讜讛"讝 讻讚讬 砖讬讛讗 砖讻专讜 砖诪讜专 诇注讜讛"讘 (注讬' 拽讬讚讜砖讬谉 诇讟 讘), 讜讻谉 讗讬谞讜 讙讜讘讛 诪诪谞讜 讘驻注诐 讗讞转 讗诇讗 驻讜拽讚讜 诇讗专讘注讛 讚讜专讜转, 讜讻注谞讬谉 砖讚专砖讜 讘注"讝 (讚 讗) 注诇 讛讻转讜讘 "专拽 讗转讻诐 讬讚注转讬 诪讻诇 诪砖驻讞讜转 讛讗讚诪讛 注诇 讻谉 讗驻拽讚 注诇讬讻诐 讗转 讻诇 注讜谞讜转讬讻诐" (注诪讜住 讙 讘), 讜注讬' 讘转讜住' 注讛"转 驻' 转砖讗 砖讻转讘讜: "驻讜拽讚 讙诐 讝讜 诪诪讚转 专讞诪讬讜 砖诇 讛拽讘"讛, 砖讗讬谞讜 诪诪讛专 诇讬驻专注 讗诇讗 诪诪转讬谉 注讚 讬讜诐 驻拽讜讚讛, 讚讻转讬讘 "讜讘讬讜诐 驻拽讚讬", 讗讻谉 讗讬谞讜 诪谉 讬"讙 诪讚讜转", 讜诇讗 讻转讘讜 讟注诐 讘专讜专 诇诪讛 讗讬谞讜 诪讬"讙 诪讚讜转. 讜诪讬讜诐 砖注诪讚谞讜 注诇 讚注转谞讜 谞讛讙谞讜 诇讜诪专 讗转 讛讬"讙 诪讚讜转 注诐 讛爪讘讜专 诪谉 "讜讬拽专讗 讛'" 注讚 "讜注诇 专讘注讬诐".


注讜讚 诪爪讗谞讜 砖讬讟讛 讞讚砖讛 讘讬"讙 诪讚讜转 讘拽专讘谉 谞转谞讗诇 注诇 讛专讗"砖 讻讗谉 讘砖诐 专"讬 诇讜专讬讗, 讚讗讬谞讜 诪讜谞讛 砖谞讬 讛砖诪讜转 讘讻诇诇 讛讬"讙 诪讚讜转, 讜讙讜诪专 讘"讜谞拽讛", 讜诪讜谞讛 "讗专讱 讗驻讬诐" 砖转讬诐 讜"谞讜爪专 讞住讚 诇讗诇驻讬诐" 砖转讬诐, 讘住"讛 讬"讙.


讗讘诇 谞诪爪讗 注讜讚 诪讞诇讜拽转 讘注爪诐 诪住驻专 讛诪讚讜转 讘诪讚' 转讛' 诪讝诪讜专 爪"讙, 讚专讘 住讘专 砖讗讬谞谉 讗诇讗 讬"讗 讜专讘谞谉 住讘专讬 砖讗讬谞谉 讗诇讗 注砖专. 讜诇驻"讝 谞专讗讛 砖讙诐 讛诐 住讜讘专讬诐 讻砖讬讟转 讛专诪讘"诐 讛谞讻讜谞讛, 讗诇讗 砖专讘 讞讜砖讘 "谞讜砖讗 注讜谉 讜驻砖注 讜讞讟讗讛" 诪讚讛 讗讞转 讘诇讘讚, 讜专讘谞谉 诪讜谞讬诐 讙诐 "讜专讘 讞住讚 讜讗诪转" 诇诪讚讛 讗讞转 讘诇讘讚.

